Халқаро ҳамкорлик Марказий ва Жанубий Осиё: ҳамкорликнинг янги босқичи — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/O`zbekiston/Халқаро ҳамкорлик Марказий ва Жанубий Осиё: ҳамкорликнинг янги босқичи\nПрезидентимиз Шавкат Мирзиёев ташаббуси билан Ўзбекистон ташқи сиёсатида туб ўзгаришлар рўй бермоқда. Бу жараёнда Марказий Осиё минтақаси ташқи сиёсатнинг муҳим йўналиши сифатида белгилангани яхши қўшничилик ва қардошлик анъаналарини мустаҳкамлаш, дўстлик, ҳамкорлик муҳитини кучайтиришга замин яратмоқда. Табиийки, бундай яқин алоқалар мамлакатларимиз иқтисодиёти ривожида ҳам ўз самарасини намоён қилаётир.\nРақамларга мурожаат қилсак, 2017 йилда минтақанинг ялпи ички маҳсулоти 253 миллиард долларни ташкил этган бўлса, 2020 йил якунига келиб, пандемия бўлишига қарамай, бу кўрсаткич 300 миллиард долларга етди. Минтақа давлатларининг хорижий мамлакатлар билан савдо айланмаси ҳам 2020 йилда 168 миллиард долларга етиб, 56 фоизга ошди. Буларнинг барчаси узоқни кўзлаб юритилаётган оқилона сиёсат самарасидир.\nМарказий Осиё давлатларини замонавий хатар ва таҳдидларга қарши туриш зарурлиги ва буни фақат минтақада жойлашган барча давлатларнинг фаол иштироки ёрдамида амалга ошириш мумкинлиги ҳақидаги умумий тушунча бирлаштириб туради. Буларнинг барчаси минтақавий ўзаро ҳамкорликни мустаҳкамлаш ва Марказий Осиёни “ҳамкорлик ва тараққиёт минтақаси”га айлантириш учун мустаҳкам замин ҳозирлайди.\nПрезидентимиз ташаббуси билан юритилаётган ташқи сиёсатнинг муҳим йўналиши минтақамиз мамлакатларининг ана шундай салоҳиятини рўёбга чиқаришга йўналтирилгани билан аҳамиятлидир. Ушбу мақсад йўлида олиб борилаётган изчил сиёсат туфайли Ўзбекистон халқаро муносабатлар тизимида одатий иштирокчидан фаол, ташаббускор давлатга айланди. Буни минтақавий ва нуфузли халқаро ташкилотлар доирасида илгари сурилаётган таклиф-ташаббуслар ва уларнинг халқаро ҳамжамият томонидан қўллаб-қувватланаётгани мисолида кўриш мумкин.\nСиёсий алоқаларнинг фаоллашуви иқтисодий муносабатлар ривожланишига ҳам туртки бўлди. Қўшни мамлакатлар билан савдо-сотиқнинг ривожланиши минтақанинг инвестицион жозибадорлиги ошишига замин яратмоқда. 2020 йил якунига кўра, минтақага киритилган жами хорижий сармоялар қиймати 37 миллиард долларни ташкил этиб, 2016 йилга нисбатан 40 фоизга ошди. Бу рақамлар қисқа муддатда қанчалик ўсишга эришилганини яққол ифода этади.\nАйтиш керакки, мамлакатимиз ташқи сиёсатида Жанубий Осиё ҳамиша устувор йўналиш бўлиб келмоқда. Аммо яқин-яқингача биз Жанубий Осиёга нисбатан асосан Афғонистон омили орқали, яъни хавфсизлик нуқтаи назаридан ёндашиб келганмиз. Бунинг натижасида икки томонлама муносабатлар етарли даражада йўлга қўйилмади, мавжуд имкониятлардан фойдаланилмади. Буни рақамлар билан ифодалайдиган бўлсак, 2017 йил Ўзбекистоннинг Жанубий Осиёнинг етакчи давлатлари — Покистон билан савдо айланмаси атиги 36,5 миллион долларни, Ҳиндистон билан 323 миллион долларни ташкил этган. Бу кўрсаткич 2020 йил 123 миллион доллар ва 442 миллион долларга етди.\nДавлатимиз раҳбари ташаббуси билан сўнгги йилларда халқаро муносабатлар соҳасида мазкур давлатлар билан ҳам муносабатлар янги босқичга кўтарилди. Бугунги кунда Жанубий Осиё мамлакатлари билан ҳамкорлик кучайди.\nАйтиш керакки, Жанубий Осиё биз учун йирик бозор, аҳоли нуфуси 2 миллиарддан ортиқ. Ялпи ички маҳсулоти 3,4 триллион доллар. Жанубий Осиё мамлакатларининг ўртача йиллик ўсиши 6-7 фоиз. Бу шуни ифодалайдики, ёнгинамизда шундай катта иқтисодий макон бор. Ундан унумли фойдаланиш икки томонга ҳам катта манфаат етказади. Буни бой тарихимиз яққол исботлайди.\nАгар тарихимизга назар ташлайдиган бўлсак, Марказий Осиё ва Жанубий Осиё минтақаси мамлакатлари азалдан ягона макон сифатида уйғун ривожланиб келган, барча соҳаларда яқин ҳамкорлик қилган. Буюк мутафаккир Абу Райҳон Берунийнинг “Ҳиндистон”, Заҳириддин Муҳаммад Бобурнинг “Бобурнома” асарлари ва бошқа тарихий манбалар бу яқин ришталарнинг яққол далилидир. Бугунги саъй-ҳаракатларимизнинг асосий мақсади ана шу тарихий алоқаларни тиклаш, халқларимиз ўртасида дўстлик, қардошлик ришталарини янада мустаҳкамлаш, пировардида мамлакатларимиз тараққиётини янги босқичга кўтаришдир. Шу мақсадда Ўзбекистон сўнгги йилларда Жанубий Осиё мамлакатлари билан алоқаларни тобора ривожлантирмоқда.\nПрезидентимиз томонидан илгари сурилаётган ва жаҳон ҳамжамияти томонидан кенг қўллаб-қувватланаётган “Мозори Шариф — Кобул — Пешовар” темир йўли қурилиши минтақаларимизнинг иқтисодий ривожланишини тубдан ўзгартириши шубҳасиз. Иқтисодий таҳлилчиларнинг маълумотига кўра, янги йўл ишга тушиши билан Марказий Осиёдан Жанубий Осиёга битта контейнерни етказиш нархи 900 доллардан 286 долларга арзонлашади. Бундан ташқари, юк ташишга сарфланадиган вақт 35 кундан 3-5 кунгача қисқаради. Шу билан бирга, экспорт салоҳияти ҳам кескин ошади.\nЎз навбатида, хавфсизлик масалаларини ҳам инкор этиб бўлмайди. Хусусан, Афғонистондаги нотинчлик, террористик гуруҳларнинг фаолияти бу борадаги эзгу мақсадларимизга тўғаноқ бўлиши табиий. Шу боис, Ўзбекистон Афғонистонда тинчлик ўрнатишдан доимо манфаатдор ва бу юртда тинчликни мустаҳкамлаш, турли тармоқларни ривожлантиришга ҳисса қўшишга интилиб келяпти.\nЭнди 2021 йил 15-16 июль кунлари Тошкент шаҳрида ўтказиладиган “Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар” номли халқаро конференция хусусида тўхталиб ўтсак. Президентимиз ташаббуси асосида ташкил этилаётган тадбирда дунёнинг қатор мамлакатларидан етук давлат ва сиёсат арбоблари, етакчи олимлар ва экспертлар, нуфузли халқаро ташкилотлар вакиллари иштирок этиши кўзда тутилган.\nМарказий Осиё халқаро институти директори ўринбосари\nКластер — манфаатдорлик, дегани. Манфаатдорлик бор жойда ўсиш бўлади. Айниқса, қишлоқ хўжалигида\nИжтимоий тармоқларда муҳокама қилинаётган хабарлар юзасидан\nКарантин шароитини енгиллаштиришнинг навбатдаги босқичи белгиланди


Молия бўлими | Жиззах вилоят касаба уюшмалари ташкилотлари бирлашмаси кенгаши\nЖиззах вилоят касаба уюшма ташкилотлари бирлашмаси кенгаши бухгалтерияси\nБухгалтерия касаба уюшма ташкилотлари бирлашмаси кенгашининг тузилмавий булинмаси хисобланади.\nБулинма уз фаолиятини Узбекистон касаба уюшмалари Федерацияси Уставига асосан амалга оширади. У уз ишида кенгаш ва раёсат карорларига амал килади хамда уз ишини вилоят кенгаши раёсати тасдиклаган иш режасига мувофик ташкил этади.\nКасаба уюшма ташкилотлари бирлашмаси кенгаши раёсатида тасдиклаш учун штатлар жадвалини ишлаб чикади, хисоб-китоб ишларини ташкил этади ва амалга оширади. Федерация кенгаши хамда коллегиал органларнинг молиявий масалалар буйича кабул килинган карорларининг бажарилишини таъминлайди.\nАъзолик бадаллари хисобидан ажратиладиган маблагларнинг вилоят кенгашига хамда Федерация кенгашига тулик тушишини назорат килади.\nМолиявий масалаларни хал этишда касаба уюшма тармок кумиталарига амалий ёрдам курсатади. Касаба уюшма ташкилотлари бюджети лойихасини тайёрлайди ва уни раёсат йигилиши тасдигига киритади.\nСарф-харажатлар сметаси бажарилишини ва хисоб-китоб ишларини тугрилигига тулик жавоб беради.\nВилоят кенгаши хисоб ракамига келиб тушадиган маблагларнинг тугри хамда максадли сарфланишини назорат килади. Бухгалтерия хужжатларини уз вактида архивга топширилишини таъминлайди.\nВилоят кенгаши рахбариятига вилоят кенгашининг сарф-харажатлар сметаси, тармок кумиталарининг бюджетлари кай ахволда бажарилаётганлиги тугрисида маълумот бериб боради.\nМолия ишлари, бухгалтерлик хисоб-китоби ва хисоботи масалалари буйича семинар ишларини ташкил этади.\nАппарат ходимларининг сафар сарф-харажатлари, иш хаклари, мукофот пулларини шунингдек бошка туловларни уз вактида хисоблаб чикиш ва тулаш, бошка ташкилот, корхоналар билан узаро хисоб-китоб ишларини вактида амалга оширишни таъминлайди.\nМолия булими барча банклар билан якин алокада ишлайди.\n1. Булим мудири\n2. Етакчи мутахассис\n3. Мутахассис кассир\nБулимнинг барча ходимлари контракт асосида ишга кабул килинади.\nЕтакчи мутахассис – булимда булаётган ички бухгалтерия операцияларига тулик жавоб беради. Барча журнал ва мемориал ордерлар буйича бухгалтерия проводкаларини амалга оширади. Кенгаш балансида булган асосий воситаларни инвентаризациядан утказади, эскириш кийматини хисоблайди хамда кайта бахолайди. Хизмат сафари, мукофот, моддий ёрдам, нафакалар ва бошка туловлар берилишини назорат килади.\nМутахассис кассир – ходимлар ойлик иш хакларини, мукофот, хизмат сафари, моддий ёрдам ва нафакаларнинг хисобини килади, Давлат банки билан буладиган операцияларни бажаради. Банкдан выпискаларни олиб келади ва пул


Владивостокда Ўзбекистон фуқароси отиб кетилди\n25 феврал 2021, Тошкент вақти: 13:07\nРоссиянинг Владивосток шаҳрида Ўзбекистон фуқароси отиб ўлдирилди. CA-News агентлигининг хабар қилишича, Ўзбекистон фуқаросининг жасади 12 майга ўтар кечаси Владивостокнинг Окатова кўчасидаги машинада топилган.\nРоссия Тергов қўмитасининг Приморск ўлкаси бўйича бошқармаси ҳодиса юзасидан жиноят иши очгани хабар қилинмоқда. Жасадда зўравонлик излари, хусусан, боши ва кўкрак қисмида ўқ яралари аниқланган.\nТерговчилар қурбоннинг шахси аниқланганини айтмоқда. Ўзбекистонда 1970 йилда туғилган эркакнинг ўлдирилиши вазиятини аниқлаш ва қотилликни содир этганни қидириш ишлари олиб борилмоқда, дейилади хабарда.\nБу кейинги икки ҳафта ичида Владивостокда ўзбекистонлик муҳожирларнинг ўлдирилишига оид биринчи ҳодиса эмас.\nБундан аввал Владивостокда Ўзбекистоннинг икки фуқароси тақирбошлар қўлидан ҳалок бўлганини эслатмоқда CA-News.\nУндан аввал эса, ўзбекистонлик муҳожирлар ўртасида чиққан жанжалда улардан бири иккинчисини пичоқлаб қўйган эди.


Франциялик теннисчи ушбу спорт туридаги ўта мураккаб трюкни бажарди (Видео)\n11:59 / 18.05.2017\nФранциялик теннисчи Адриан Маннарино Рим шаҳрида “Мастерс” сериясидаги мусобақа биринчи даврасида уругвайлик Пабло Куэвас билан учрашувда ажойиб теннис трюкини амалга оширди. Ушбу ҳолат тасвирланган видео Tennis TV’нинг YouTube-каналида эълон қилинди.\nФранцузнинг қисқартирилган зарбасидан сўнг, тўп кучли айланма ҳаракат туфайли кортнинг уругвайлик спортчи турган қисмига тушди, кейин эса яна ортга қайтиб кетди. Мураккаб элемент ҳисоб Маннарино фойдасига иккинчи сетда 1:0 бўлиб турганида бажарилди.\nБаҳсда Куэвас 6:4, 7:6 ҳисобида ғалаба қозонди. Уругвайлик АТР рейтингида 23-ўринни эгаллаб турган бўлса, Маннарино – 47-поғонада.\nтеннис Адриан Маннарино


ИГОРЬ КРИУШЕНКО: «КАТТА БОСИМГА ДУЧ КЕЛДИК»\nМатбуот анжуманининг иккинчи қисмида меҳмонлар устози Игорь Криушенко ўйин ҳақида фикрларини билдириб ўтди.\n— Ўйин жуда яхши булди. Шогирдларимга эътирозим йўқ. Иккинчи бўлим бошида тезкор гол ўтказиб юбордик. Биринчи булимда катта ташаббусга эга бўлдик. Бизда бир неча маротаба гол киритиш имконияти бўлди. Бироқ бундан фойдалан олмадик. Иккинчи бўлимда майдон эгалари катта куч билан олдинга ташланишди. Шундай вазиятда ҳам футболчиларимиз чидаб беришди. Ҳатто ўн киши бўлиб қолганимизда ҳам голли вазиятлар ярата олдик.\n— Агбонинг қизил карточкасига изоҳ бера оласизми?\n— Мен вазиятдан жуда узокда эдим. Менимча кичик фол бор эди. Ўйлашимча, бунақа фолларга сариқ карточка бермаслик керак эди.\n— Бугун дуранг уйнаш учун нима етишмади жамоангизга?\n— Менимча, омад етишмади. Иккинчидан ижрочилик маҳорати етишмади. "Динамо"ни ўйиндан олдин ҳам ўйинларини кўрганман. Етарли даражада тартибли ўйин курсатади. Олдинда икки моҳир ва тезкор ҳужумчиси бор. Ўшаларга қараб тактика қурилади.\n— Жамоангиз тактикаси ҳақида гапириб ўтсангиз. Иккинчи савол: хориж мутахассиси сифатида миллий чемпионатимизга кандай баҳо берасиз?\n— Уй ўйинларига бошқа тактика, сафар ўйинларига бошқа тактика танлаяпмиз. Миллий чемпионат ҳақида гапирсам: етарли даражада савияли турнир эканлигига амин булдим. Номдор жамоалар ҳам очко йуқотишмоқда. Бу эса тенг кучли жамоалар катнашаётганидан дарак беради.\n— Чемпионатимизнинг тўпурар футболчилапидан бири Мамазулуновни нега иккинчи бўлимда майдонга туширяпсиз?\n— Барча футболчиларга ҳам имконият беришим керак. Бизда ким тайёр бўлса ўшалардан бошланғич таркиб тузиб чиқилади.\n— Бу очко йўқотишлардан сўнг жамоанинг вазифалари ўзгаргани йўқми?\n— Йўқ, Осиё кубокларида қатнашиш имконини берувчи ўринлар учун курашда давом этамиз.\n— Самарқанддаги шароит, майдонни ҳолати сизни қониқтирдими?\n— Жуда яхши стадион экан. Айниқса майдоннинг ҳолати жуда ёқди.\nЎқилди (марта): 1841. Киритилган сана: 2012-05-06 00:00:00.\nDinamo - Metallurg 2:1 / Ivan Kostrikin (70) va Nuriddin Amriyev (60) yubileyi)\nСанъат Шихов жарима зарбаси арафасида


Қамашининг наслли қуёнлари | Агро-Олам.Uz\nБош саҳифа Қуёнчилик Қамашининг наслли қуёнлари\nҚамашининг наслли қуёнлари\nҚашқадарёда “Қамаши момиқ қуёнлари” масъулияти чекланган жамияти иш бошлади. Бу корхона амалга оширадиган лойиҳа замон талаблари асосида ишлаб чиқилган ва беозор жониворларни саноат усулида боқишга мўлжалланган. Уни ҳаётга татбиқ этиш учун 7 миллиард сўм миқдорида инвестиция жалб қилинган. Шундан 6 миллиард сўми тижорат банки кредити, қолгани тадбиркорнинг ўз маблағидир.\n– Биз аввалдан наслли қуёнлар парваришлаб, кўп миқдорда гўшт ва тери етиштиришга ихтисослаштирилган мажмуа барпо этишни режалаштириб юргандик, – дейди МЧЖ раҳбари Бахтиёр Ғофуров. – Лойиҳамизни Президентимизнинг вилоятимизга 2016 йил февраль ойидаги ташрифи чоғида намойиш этдик. Давлатимиз раҳбари ташаббусимизни маъқуллади. Биз дарҳол уни амалга оширишга киришдик. Бўш ётган ҳудуддан 10 гектардан зиёд ер олиб, зарур бино-иншоотлар қурдик. Улардаги шароитлар талаблар даражасида бўлишига алоҳида эътибор қаратдик. Ҳозирча ҳар бирида 2 мингдан зиёд наслли қуён боқиладиган 4 та блокни ишга туширдик. Улар шамоллатиш тизими, сув узатиш ускуналари, махсус қафаслар билан жиҳозланди. Замонавий технологияларнинг аксарияти хориждан келтирилди. “Янги Зеландия” наслига мансуб, тез ўсиб, қимматбаҳо тери ва момиқ берадиган 1500 та қуённи эса Италиядан олдик.\nҚуёнлар қафасларнинг алоҳида-алоҳида бўлмаларида парваришланади. Кўпайиши кутилаётганлари махсус жойда боқилади. Улар бир йилда уч-тўрт марта болалайди, ҳар сафар 8 тагача туғади. Болалари 20 кундан сўнг бошқа бўлмага ўтказилади.\nҚуёнлар автомалаштирилган жўмракдан сув ичади, емишлари гранулаланган махсус озуқадан иборат бўлади. Бу усул чет элда кенг оммалашган. Самарадорлиги ҳам шунга яраша бўлади. Белгиланган меъёрга амал қилинса, 80 кун ичида қуённинг тирик вазни 3 килограммдан ошади. Бу 2 килограммдан ортиқ гўшт олиш мумкин деганидир!\nСирасини айтганда, қуёнчилик ҳам аҳолининг истеъмол талабини қондиришнинг муҳим бўғинидир. Бу соҳани янада ривожлантириш эса бугунги куннинг долзарб вазифаларидан саналади.\n«O‘zbekiston 24» телеканалининг “Ислоҳотлар амалда” кўрсатуви


Соғлиқни сақлаш вазирлиги: Сергелидаги чақалоқнинг вафотига...\n22.11.2018 17:21 0 2514\nСоғлиқни сақлаш вазирлиги Ахборот хизмати маълум қилишича, бола 2018 йил 24 августда Сергели тумани 10-оилавий поликлиникада болалар шифокори Н.Расулова томонидан тиббий кўрикдан ўтказилган ва режа асосида 2 ойликдаги эмлашга рухсат берилган. Ўша куни боланинг онаси Э.Х фарзандига полиомиелит ва пневмококкга қарши вакциналарни олган. Эмлаш махсус рухсатномаси бўлган ҳамшира М.Саликова томонидан амалга оширилган.\nОрадан икки кун ўтиб, яъни 26 август, соат 11.00ларда боланинг тана ҳарорати 38,5 даражага кўтарилгани кузатилганлиги учун тез ёрдам чақирилган ҳамда беморга биринчи тиббий ёрдам кўрсатилиб, 3-шаҳар болалар клиник шифохонасига олиб борилган. Невропатолог шифокор Ш.Насруллаев тиббий кўрикдан ўтказиб, «Талваса синдроми. Соматоген асосланган. Бош мия шиш хавфи» ташхиси қўйилиб, муолажа қилинган. Аммо 28 август куни соат 19.30да бола аҳволи оғирлашавергач Республика Шошилинч тиббий ёрдам илмий маркази (РШТЁИМ)нинг болалар реанимацияси бўлимига ўтказилган. Болага керакли даво чоралари кўрсатилишига қарамай, бемор 30 август куни соат 24.00да марказда вафот этган.\n–24 август куни Сергели туманидаги 10-оилавий поликлиникада жами 128 нафар бола эмланган. Ўтказилган таҳлиллар нафақат ушбу болада, балки эмланганларнинг бирортасида ҳам эмлашдан сўнг юз бериши мумкин бўлган нохуш холатлар кузатилмаганлигини кўрсатди, – дейди Соғлиқни сақлаш вазирлиги Санитар эпидимиология назорати бош бошқармаси бошлиғи Дилмурод Мирзабоев. –Таъкидлаш жоизки, мамлакатимизда ҳар ойда 2 ярим миллион нафар бола миллий эмлаш календари асосида вакциналар билан эмланади ва уларнинг эмлашдан кейинги ҳолати доимий равишда ўрганиб борилади. Энг муҳими, юртимизда шу пайтгача ушбу вакциналар билан боғлиқ салбий ҳолатлар бирор марта бўлса-да, рўйхатга олинмаган. Жумладан, полиомиелит ва пневмококк вакциналарига умуман тиббий чеклов йўқ, улар ўлим билан боғлиқ асоратларни умуман келтириб чиқармайди. Бу Жахон соғлиқни сақлаш ташкилотининг нуфузли экспертлари томонидан ўтказилган илмий тадқиқотларда ҳам исботланган.\nКуни кеча пойтахтимизда ташкил этилган «Барқарор ривожланиш мақсадлари даврида Ўзбекистонда соғлиқни сақлашни ислоҳ қилиш» мавзусида халқаро конференцияда ҳам Жаҳон соғлиқни сақлаш ташкилотининг Европа минтақавий бюроси директори Жужанна Якаб юртимиздаги эмлаш борасида саъй-ҳаракатларни юксак баҳолади. Иммунизация ёки вакцинация борасидаги ишларга қаратилаётган эьтибор, ҳаттоки, Европанинг ривожланган мамлакатларида ҳам амалга оширилмаганини айтиб ўтди. Шундай экан, соғлом фарзанд тарбиясига масъул ҳар бир ота-она эмлаш календарида кўрсатилган муддатлардан кечиктирмай фарзандларини эмлатишлари зарур.\nСергели Соғлиқни сақлаш вазирлиги эмлаш\nЖамият 13/03, 09:00\nЎзбекистоннинг миллий эмлаш календарига ўн учинчи вакцина киритилди


Ўзбекистонда соғ одам борми?\n05 март 2021, Тошкент вақти: 21:34\nфеврал 03, 2005\nМустақил манбалар тарқатган маълумотларга кўра, ўзбекистонлик аёлларнинг 80 фоизи, 14 ёшгача бўлган ўсмирларнинг 70 фоизи камқонлик касалига чалинган. Бу касаллик мамлакатдаги 10 миллион бола ва ўсмирда учрайди.\nРепродуктив ёшдаги камқон аёлларнинг 80 фоизидан камқон болалар дунёга келмоқда. Бу аёлларнинг аксариятида камқонлик организмда йод танқислиги туфайли вужудга келган.\nЙод танқислиги оқибатида пайдо бўладиган бўқоқ касалига чалинган оналардан кўп ҳолларда ақлий қобилияти паст ёки ақли ожиз, ногирон болалар дунёга келади.\nЎзбекистонлик эндокринологларнинг маълум қилишича, мамлакатда чақалоқларнинг ҳар 500 тасидан биттаси йод танқислиги туфайли ақлий қобилияти паст бўлиб туғилмоқда. Дунёнинг ривожланган давлатларида эса бу кўрсаткич 5 минг чақалоққа биттага тўғри келади.\nШундай бир вазиятда ўзбекистонлик мутахассислар, шифокорлар мактабларда болалар учун жисмоний вазифаларни енгиллаштириш таклифини илгари сурмоқда. Уларнинг эътирофича, мактаб ва боғчаларда тенгдошларидан жисмонан ортда қолаётган, камқувват болаларни ортиқча зўриқтирмаслик керак ва енгиллик яратиб бериш зарур.\nРеспублика педиатрия илмий тадқиқот институти директори ўринбосари Осиё Толипованинг сўзларига қараганда, мактаб ёшидаги болаларнинг кўпчилигида камқувватлик ёки шунга олиб келадиган бир қанча касалликлар учрайди. Агар болаларни мактабга ўқишга қабул қилишдан олдинги тиббий кўрик профессионал даражада ўтказилса, уларда аксарият ҳолларда камқувватлик, ошқозон-ичак ва умуртқа поғонаси касалликлари учраши аниқ бўлади. Бундай болалар 50 метрга югуриб ҳам нафаси бўғилиши ёки ҳушини йўқотиши мумкин. Шунинг учун уларни мактабда эҳтиёт қилиш, албатта, жисмоний топшириқларни енгиллаштириш керак.\nГематология институтининг камқонликни ўрганиш лабораторияси илмий ходими Гулчеҳра Давлатова мамлакатда темир танқислиги оқибатида келиб чиқадиган камқонлик ҳам кўп учрашини билдирди.\n“Дунё аҳолисининг учдан бир қисми шу касаллик билан оғриган. Японияда бу кўрсаткич 8 фоиз, Европада 15 фоизни ташкил этади. Ўзбекистонда эса аёллар ва ўсмир қизларнинг 61 фоизи, ёш болалар ва ўсмирларнинг 60 фоизи фоизи шу касалликка чалинган. Вазиятнинг бундай тус олишига давлатимизда мазкур касаллик олдини олишга қаратилган жиддий чора-тадбирлар кўрилмагани сабаб бўлган. Дунёнинг аксарият мамлакатларида эса ўтган асрнинг 40-йилларидаёқ унга қарши чора кўриш бошлаган”, - деди Г.Давлатова.\nГ.Давлатованинг фикрича, бу турдаги камқонликка қарши курашнинг энг самарали йўли кундалик озиқ-овқат маҳсулотларини темир моддаси билан бойитишдир. Масалан, АҚШда ун, Японияда гуруч темир моддаси билан бойитилади. Ўзбекистонда ҳам ҳозир беш вилоятда Осиё тараққиёт банки кўмагида унни темир моддаси билан бойитиш йўлга қўйилган.\nЖаҳон соғлиқни сақлаш ташкилотининг йод танқислиги муаммоси бўйича ҳисоботида ёзилишича, Ўзбекистонда бу муаммони ечишнинг энг тезкор ва арзон йўли фақат йодлаган туз истеъмол қилишга ўтишдир. Бунда ҳар бир одам учун йилига атиги 5 цент сарфланади.\n2005 йил Ўзбекистонда “Сиҳат-саломатлик йили” деб эълон қилинди. Мамлакат шифокорлари бу йилда эътиборни, аввало, темир танқислиги камқонлиги муаммосига қаратиш зарурлигини таъкидламоқда.


Microsoft рус хакерларини 150 ташкилотга ҳужум қилганликда айбламоқда - 31 Мая 2021 - www.SheJoT.CoM\nГлавная » 2021 » Май » 31 » Microsoft рус хакерларини 150 ташкилотга ҳужум қилганликда айбламоқда\nMicrosoft рус хакерларини 150 ташкилотга ҳужум қилганликда айбламоқда\nУшбу ҳафта давомида дунёдаги 150 дан ортиқ ташкилот оммавий хакерлик ҳужумига учради. Бу ҳақда ўз блогида Microsoft вице-президенти Том Бурт маълум қилди. Унга кўра, тажовузкорлар «Россия илдизлари» бўлган Nobelium хакерлар гуруҳи аъзолари бўлиб, Microsoft ҳам 2020 йилда «SolarWinds» IT компаниясига кириб бориши учун жавобгар деб ҳисоблайди.\nТом Берт таъкидлаганидек, бу сафар дунёнинг 24 мамлакати, асосан АҚШдан келган ташкилотларнинг 3 мингга яқин почта қайд ёзувлари хакерлар нишонига айланди. Гап давлат идоралари, илмий-тадқиқот, консалтинг ва нодавлат институтлар ҳақида кетмоқда. Уларнинг камида тўртдан бири халқаро тараққиёт, гуманитар ва инсон ҳуқуқлари билан шуғулланади.\nMicrosoft маълумотларига кўра, хакерлар Constant Contact электрон почта хабарлари хизматида АҚШ Халқаро тараққиёт агентлиги (USAID) аккаунтини бузишган. Кейин улар фишинг ҳаволаси билан электрон почта хабарларини юборишди. Сиз уни босганингизда, зарарли файл юклаб олинди, бу Том Бeртнинг сўзларига кўра хакерларга маълумотларни ўғирлашдан тортиб, тармоқдаги бошқа компьютерларни юқтиришгача кенг имкониятларни тақдим этган.\n«SolarWinds ҳужум билан биргаликда Nobelium стратегиясининг бир қисми ишончли технология провайдерларига кириш ва уларнинг мижозларига юқтиришдир. Штатларга қарши киберҳужумлар давом этмоқда.\nБизга кибер космосдаги давлатларнинг хатти-ҳаракатларини тартибга солувчи аниқ қоидалар ва ушбу қоидаларни бузиш оқибатлари тўғрисида аниқ тахминлар керак», деди Microsoft вице-президенти.\nЭслатиб ўтамиз, бу Microsoft корпорациясида Россия Федерацияси билан боғлиқ бўлган хакерларнинг алоқадорлиги айтилган биринчи киберҳужумдан йироқ. 2020 йил ноябрь ойида Том Бeрт компания Covid-19 учун вакциналар ва дорилар ишлаб чиқарадиган етти компанияга қарши бир қатор ҳужумларни ҳужжатлаштирганлигини хабар қилди. Унга кўра, жиноятчилар учта хакерлик гуруҳи – Россиядан келган Strontium Стронтиум, шунингдек Шимолий Кореядан Zinc ва Cerium.\nЎтган йилнинг июль ойида Россия Федерацияси ҳамда Буюк Британиянинг киберхавфсизлик миллий маркази хакерлари фармацевтика компанияларига қарши кибержосусликда айбланган эди. Бу, хусусан, Буюк Британия ва Қўшма Штатларда Россия махсус хизматлари билан боғлиқ деб ҳисобланган «Cozy Bear» гуруҳи ҳақида эди.\nСўнгги йиллардаги энг шов-шувли воқеа SolarWinds серверларини бузиш бўлди, бу 2020 йил декабрида маълум бўлди.\nОммавий ахборот воситаларида бу ҳодиса сўнгги беш йил ичида АҚШ ҳукумат тузилмаларига қилинган энг йирик киберҳужум деб номланди. Ҳужумчилар АҚШ Ғазначилиги, Миллий телекоммуникация ва ахборот маъмурияти (НТИА, АҚШ Савдо вазирлиги таркибига киради), Давлат департаменти ва Пентагон тизимларига киришга муваффақ бўлишди.\nҚурбонлар орасида Microsoft, Cisco, Intel, FireEye каби IT гигантлари бор. Умуман олганда, Оқ уй маълумотларига кўра, давлат ва тижорат ташкилотларининг 16 мингга яқин компьютерларининг хавфсизлиги таҳдид остида бўлган.\nВашингтон расмий равишда кенг миқёсдаги кибержосуслик кампанияси учун Россия ташқи разведка хизматини айблади. 15-апрель куни SolarWinds хакерлиги, шунингдек, 2020 йилги Америка сайловларига аралашиш туфайли АҚШ Россияга қарши санкцияларни кенгайтирди.\nҚора рўйхатга 32 та жисмоний ва юридик шахслар киритилди. Шунингдек, тақиқ остида 14 июндан кейин АҚШ молия институтлари томонидан Россия давлат облигацияларини дастлабки жойлаштирилиши пайтида сотиб олиш кўзда тутилган эди. Бундан ташқари, Россия дипломатик ваколатхонасининг ўн нафар ходими АҚШдан чиқариб юборилди.\n«Бу шундай мавҳум баёнот. Бу бизга «катта хавф Microsoft ва дастурий таъминотдан келиб чиқади» деб айтишга ўхшайди. Асоссиз айблов бўлди», дея таъкидлади Россия президенти матбуот котиби Дмитрий Песков.\nУ, эҳтимол, ушбу ҳодиса Россия президенти Владимир Путин ва унинг америкалик ҳамкасби Жо Байден ўртасидаги музокараларга таъсир қилмаслигини аниқ айтди. Бу кейинчалик Оқ уйда тасдиқланган. Саммит 16 июнь куни Женевада бўлиб ўтади.\nАйни пайтда Оқ уй ўзини фақат санкциялар билан чеклаш ниятида эмас: шу билан бирга Америка томони мудофаа қобилиятини кучайтирмоқда. Чоршанба куни Politico манбаларига таяниб, АҚШ кибер миссия кучларини АҚШ киберқўмондонлиги остида 10 фоизга (600 кишига) кенгайтириши мумкинлиги ҳақида хабар берди. Ушбу бўлинма миллий компьютер тармоқларини ҳимоя қилиш ва бутун дунё бўйлаб АҚШ ҳарбий қўмондонлигини қўллаб-қувватлаш бўйича вазифаларни бажаради.\nЖо Байден кейинги молиявий йил учун Конгрессга бюджет сўровига киритишга қарор қилди. Агар тасдиқланса, кибер миссиялар бўлими 2012 йилда ташкил этилганидан бери биринчи марта кенгайтирилади.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 22 | Добавил: iphone | Теги: #Yangiliklar, #habarlar, #newsuz, #uznews, #ahborot, #news, #Yangilik, #новости, #xabarlar | Рейтинг: 0.0/0\nБола ва пул. Қайси ёшда қандай муносабатда бўлиш керак?\nЖИНСИЙ ЯЌИНЛИК ОДОБЛАРИ / Jinsiy yaqinlik odoblari\nҲаётини ўзгартиришни истаганлар учун 20 тавсия!


Гарри Поттер ҳақида яна 5 та фильм суратга олинади | Мулоҳаза қила оладиганлар учун.\nГарри Поттер ҳақида яна 5 та фильм суратга олинади\nОктябрь 15, 2016 от mulohaza в Қизиқарли // 0 Комментариев\nБританиялик ёзувчи Жоан Роулинг томонидан ёзилган “Гарри Поттер” фантастик ҳикоялар китоби дунё бўйлаб энг сара бестселлер эканлиги сир эмас. Бу китоб асосида фильмлар ҳам яратилган. Ушбу ҳикоялар муаллифи Жоан Роулинг жорий йил сентябрь ойида Гарри Поттер ҳақида яна 3 та китоб тақдим этган эди.\nЖоаннинг 2001 йилда ёзилган “Фантастик маҳлуқлар ва уларнинг макони” китоби Голливуднинг машҳур “Warner Brothers” кинокомпанияси томонидан экранлаштирилиши режалаштирилган. Аввалроқ, бу китоб асосида 3 та картина яратилиши ҳақида хабар қилинганди. Эндиликда эса Жоан Роулинг Америка кинокомпанияси “Фантастик маҳлуқлар ва уларнинг макони” китоби асосида 5 та фильм яратишни мўлжаллаётгани ҳақида хабар қилди.\nЖоан Роулинг суратга олинажак картиналар учун сценарийни ҳам ўзи ёзиб беради. У кутилаётган кинолар шунчаки “Гарри Поттер” ҳикоясининг давоми бўлмаслигини ва қаҳрамонлар сони ҳам кенгайтирилишини таъкидлаб ўтди.\nШу ўринда яна бир маълумот: Жоан Роулинг томонидан жорий йил июль ойида тақдим этилган “Гарри Поттер ва ланъатланган бола” китоби сотув кўрсаткичлари бўйича Британия тарихида Уильям Шекспирнинг “Ромео ва Жульетта” пьесасидан ҳам ўзиб кетди. Гарри Поттер ҳақидаги саккизинчи китоб бўлган бу пьеса сотуви бошланган вақтдан 7 кун ичида 10 миллион евродан ортиқ даромад келтирган.


Максим Бакиев халқаро қидирувга берилди\n26 май 2022, Тошкент вақти: 09:26\nҚирғизистон собиқ президенти Қурмонбек Бакиевнинг ўғли Максим Бакиев ва Давлат соқчилик хизмати бошлиғининг собиқ ўринбосари Нурланбек Темирбаев халқаро қидирувга берилди.\nБу ҳақдаги маълумотлар Интерполнинг расмий сайтига қўйилди.\nМаксим товламачиликда, Темирбаев эса одамлар ҳаёти ва саломатлигига қарши жиноятлар содир этганликда айбланмоқда.\nУларни ҳибсга олиш ҳақидаги санкцияни Бишкек туман суди берган.\nҚирғизистонда ҳокимиятдан четлатилган президентнинг йигирмага яқин сафдоши қўлга олинди.\n85 одам нобуд бўлган 6 – 8 апрел кунги исёнлардан сўнг президент Бакиев мамлакатни тарк этиб Беларусдан бошпана топди.\nАйни пайтда Беларус Ички ишлар вазирлиги Бакиевни экстрадиция қилиш ҳақида сўров олинмаганини айтди.\nШунингдек, 6 май куни Қирғизистон Бош прокуратураси президент идорасининг собиқ бошлиғи Оксана Малеванная қўлга олинганини билдирди.\nБишкекдаги Миллий хавфсизлик хизмати ҳибсхонасида сақланаётган Малеванная хизмат салоҳиятини суистеъмол қилганликда айбланмоқда.


Занглаган кран иш бермас\nТаътил пулини ҳисоблашда нималар ҳисобга олинади\nЙўл ҳақи харажатларини корхона қоплайди\nНафақа тўлашга оид харажатлар ҳисоби\nЮкни қабул қилувчининг ҳаммаси ҳам импортчи бўла олмайди\nМоддий ёрдам: турлари ва солиқлар\nХизматлар экспортида имтиёзлар\nГазета СБХ / 2019 год / № 38 / ҚҚС ҳақида\nХорижий корхона (Гонконг) товарларни (полипропилен қопларни) ички экспорт усулида реализация қилишни сўраб, мурожаат қилди. Тўлов Гонконгдан валютада амалга оширилади. Товарни Ўзбекистондаги уларнинг вакилига (жисмоний шахс, норезидентга) бериш лозим (сотувчининг омборидан етказиб бериш шарти қўйилди). БЮД расмийлаштирилмайди.\n1. Хорижий ҳамкорга тайёр маҳсулотни БЮДни расмийлаштирмасдан сотишда ноль даражали ҚҚСни қўллаш мумкинми?\n2. Товарлар хорижий ҳамкорлар билан тузилган шартномалар бўйича, лекин БЮДни расмийлаштирмасдан қандай берилади?\n3. Маҳсулот ЎзР ҳудудини тарк этмаган ҳолда хорижий ҳамкорга реализация қилинганда кирувчи ҚҚСни ҳисобга олиш мумкинми?\nҲа, товарнинг мулкдори бўлсангиз, товарни ички бозорда хорижий ҳамкорга реализация қилишда ҚҚСнинг ноль даражали ставкасини қўллашингиз мумкин.\nМаҳаллий корхоналар Ўзбекистонда фойдаланиш назарда тутилган ўз маҳсулотларини етказиб беришга норезидентлар билан тўғридан-тўғри шартномаларни хорижий валютада тузишлари мумкин. Ушбу шартномалар экспорт қилувчи корхоналардек солиқ имтиёзлари берилган ҳолда экспорт шартномаларига тенглаштирилади (26.03.2012 йилдаги ПҚ-1731-сон). Товарларни чет эл валютасида экспортга реализация қилиш оборотига ноль даражали ставка бўйича ҚҚС солинади (Солиқ кодексининг 212-моддаси; ПҚ-1731-сон қарор билан тасдиқланган Рўйхатнинг 2-банди).\nОдатда товарлар экспорт қилинганда (товарлар ЎзРдан ташқарига олиб чиқилганда) БЮД тасдиқловчи ҳужжат ҳисобланади (Солиқ кодексининг 213-моддаси). Норезидентлар билан ЎзР ҳудудида фойдаланиш назарда тутилган товарларни валютага етказиб бериш шартномалари тузилган тақдирда, умумий тартибда ҳисобварақ-фактура расмийлаштирилиши лозим (Солиқ кодексининг 222-моддаси).\nҲа, кирувчи ҚҚСни ҳисобга олиш мумкин, фақат у келиб тушган валюта тушуми улушида ҳисобга олинади.\nБюджетга тўланиши лозим бўлган ҚҚС суммасини аниқлашда, ноль даражали ставка бўйича солиқ солинадиган товарлар экспорт қилинганда, етказиб берилган товарлар учун хорижий ҳамкор томонидан ҳақ тўланганлигини тасдиқловчи банк ҳужжатидан кўчирма мавжуд бўлганда, экспорт қилувчи кирувчи ҚҚСни ҳисобга олишга ҳақли (Солиқ кодексининг 218-моддаси 1-қисмининг 1-1, 5-бандлари). Товар учун валюта қисман келиб тушган бўлса, кирувчи ҚҚСни келиб тушган валюта тушуми улушида ҳисобга киритиши мумкин (Солиқ кодексининг 218-моддаси 3-қисми).\nЭслатиб ўтамиз: 2019 йил 1 январдан бошлаб товарлар (ишлар, хизматлар)ни, шу жумладан, комиссионер (ишончли вакил) орқали реализация қилишдан тушган умумий тушумида экспорт улуши 15%дан юқори бўлган юридик шахслар солиқ солинадиган базани:\n● товарлар (ишлар, хизматлар)ни экспортга реализация қилиш ҳажмига тўғри келадиган фойда қисми юзасидан юридик шахслардан олинадиган фойда солиғи бўйича;\n● товарлар (ишлар, хизматлар)ни экспортга реализация қилиш ҳажмига тўғри келадиган қисми юзасидан ягона солиқ тўлови бўйича камайтирадилар (29.11.2018 йилдаги ПФ-5587-сон Фармоннинг 1-банди).


ФАОЛ ҲАРБИЙ ҚИСМ МИСОЛИДА\nМудофаа вазирлиги Тоифаланган объектларни қўриқлаш қўшинлари қўмондонлигининг Фарғона вилоятида жойлашган ҳарбий қисмида давлатимиз раҳбари томонидан илгари сурилган бешта муҳим ташаббус ижросини таъминлаш борасида кенг кўламли чора-тадбирлар амалга оширилмоқда.\nҲарбий қисмга кириб борганимизда, ҳудуддаги гўзал манзарадан илҳомланиб сурат чизаётган ўқувчи ёшлар ва муддатли ҳарбий хизматчилардан иборат рассомчилик тўгараги аъзолари эътиборимизни тортди. Бу болалар орасида мазкур қисмда хизмат қилаётган ҳарбий хизматчилар катта сержант Илёс Мамажонов ва подполковник Пўлат Абдураҳимовнинг фарзандлари ҳам бор экан.\nҲарбий қисм клубида эса мусиқа тўгараги аъзолари – подполковник Сирожиддин Ҳошимхўжаев, майор Нурилло Ортиқов ва бошқа ҳарбий хизматчиларнинг фарзандлари миллий чолғу асбобларида барчамизга маълум «Тановар» куйини жўрликда ижро этмоқда эдилар.\nБизга ҳамроҳлик қилган кичик сержант Анвар Акбаров ҳарбий қисмда қўл жанги, муай-тай, бокс ва бошқа спорт турлари бўйича тўгараклар ҳам фаолият юритаётганини айтиб қолди. Тўгарак аъзолари – сержант Нодир Мусаев ва шартнома бўйича ҳарбий хизматчи, оддий аскар Солижон Аҳмедовнинг фарзандлари республика миқёсида ўтказилаётган мусобақаларда фахрли ўринларни қўлга киритаётганини алоҳида фахр билан таъкидлади. Бундан ташқари, ҳарбий қисмда муддатли ҳарбий хизматчиларнинг компьютер саводхонлигини ошириш, улар ўртасида китобхонлик маданиятини кенг тарғиб қилиш борасида самарали ишлар олиб борилаётганига гувоҳ бўлдик.\nҲарбий қисм ҳудудида ташкил этилган тикув цехи ҳам эътиборимиздан четда қолмади. Муҳими шундаки, бу ерда ўндан ортиқ ҳарбий хизматчининг турмуш ўртоқлари фаолият олиб бормоқдалар. Сафаримиз давомида «Беш ташаббус – беш имконият» шиори остида амалга оширилаётган мазкур тадбирлар ҳарбий хизматчилар ва уларнинг оила аъзоларини ватанпарварлик руҳида тарбиялаш, бўш вақтларини мазмунли ўтказиш ҳамда маънавий-маърифий савиясини янада оширишга хизмат қилаётганига амин бўлдик.\nТоифаланган объектларни қўриқлаш қўшинлари\nқўмондонлиги матбуот хизмати


Аввало чора-тадбир, кейин Аллоҳга омонат! - Musulmonlar\nСавол: Халқимизда “Аллоҳга омонатсиз” ёки “Буёғи Аллоҳга таваккал”- дейиш бор. Буни қачон ва қай тарзда айтиш керак?\nЖавоб: Мусулмон киши ҳар бир ишни пухта режа билан, шошилмасдан, яхшилаб ўйланиб қилиши керак. Охирини ўйламай иш бошлаб бўлмайди, режа қилмай ҳаракат ҳам қилиб бўлмайди. Қўлдан келганича эҳтиёткорлик чораларни кўриб бўлиб, ана шундан кейин “Аллоҳга таваккал”, дейилади ва иш бошланади.\nБиз мусулмонлар тўғри қарорли ва тадбирли бўлишимиз учун ибрат ва дарс оладиган қилиб Қуръонда ҳар бир масалага ойдинлик киритиб берувчи оятлар тушириб берган.\nЮсуф алайҳиссаломнинг акалари Юсуфни ўзлари билан қишлоқ ташқарисига олиб кетмоқчи бўлиб Оталари Яқуб а.с.дан рухсат сўрайди. Илк бошда Яқуб а.с. рухсат бермайди. Шунда Юсуфнинг акалари Отаси Яқубга “Эй Ота! Юсуф ҳақида нега бизга ишонмайсиз? Биз Юсуфга фақатгина яхшилик бўлишини хоҳлаймиз. Юсуфни эртага биз билан юбор; еб-ичиб, ўйнаб-кулиб келади. Биз уни қаттиқ муҳофаза қиламиз”- деб, Юсуфга ёмонлик келмайди, уни қаттиқ муҳофаза қиламиз, уни асраб-авайлаймиз, унга кўз-қулоқ бўламиз, деган маънода сўз беришади.\nШунда Яқуб а.с. уларни берган ваъдасидан кейин ҳам ўғлиларига қараб: “Сизлар Юсуфдан хабарсиз қолган (унга эътиборсиз бўлган) вақтингизда уни бўри еб кетишидан қўрқаман”-деб тадбирли жавоб берган.\nБу оятдан шу нарса маълум бўладики, Яқуб алайҳиссалом кенжа ўғлини Аллоҳга таваккал, деб узоқ жойга нафақат ўзини юборган, балки ота бир бўлган ўз ака-укалари билан бирга юборса ҳам, ака-укаларининг ҳимоясида бўлса ҳам, мабодо оз бир муддат эътиборсиз бўлиб қолсалар, ёки нимадир сабаб бўлиб ғафлат босиб қолса, ёхуд керакли чора-тадбир кўрилмаса ва эҳтиёткор бўлинмаса кенжа ўғлини бўри еб кетиб қолиши мумкинлигини ҳам ўйлаган ва у ҳақда эҳтиёт бўлишини олдини олиб, акаларидан бу ҳақда “яхши қараймиз” деган маънода алоҳида сўз олган. “Бор, боравер, Аллоҳга омонатсан болам”- демаган, ёки “Нима бўлса ҳам Аллоҳга таваккал” деб боласини жўнатиб юбормаган.\nДемак, мусулмон киши бир ишни қилишдан олдин яхшилаб ўйлаб, керакли барча чораларни кўриб иш тутиши керак.\nПайғамбарнинг ўғли, пайғамбарнинг отаси бўлган Яқуб алайҳиссалом ҳам шундай эҳтиёт бўлганидан кейин, биз мусулмонлар ҳар бир ишимизда батариқи аъло эҳтиёт ва тадбирли бўлишимиз керак. Керакли тадбирни қилганимиздан кейингина “Аллоҳим! Ишни тадбирини қилдим, энди охирини мен учун хайрли қил”- деб таваккал қилишимиз керак. Шу нарсани ҳам унутмаслигимиз керакки, бошимизга тушган мусибатлар – қилган хатоларимиз ва чора-тадбирсиз қилган хатти-ҳаракатларимиз сабабли келади. Яқуб алайҳиссалом пайғамбар бўлса ҳам, сал эътиборсизроқ бўлиб қолинса, ўғлини бўри еб кетишидан хавфсираган. Биз пайғамбарни отаси ҳам, ўғли ҳам эмасмиз.\nАллоҳга омонат Таваккал Тадбир Эҳтиёткорлик


Жиззахда “Иегова шоҳидлари”га қизиққан ўзбек қизи жаримага тортилди\nҲар бир инсон бирор юмушга қўл уришдан олдин яхшилаб ўйлаб кейин шу ишни бошлаши керак. Бу масалада аввало шошқалоқликка берилмасдан билим ва дунёқарашига суянган ҳолда иш кўрса мақсадга мувофиқ бўлади. Ўзбошимчаликка берилиб, калта ўйлаб қилинган иш ҳар қандай одамни Муборак Абдураҳмонова каби қизларимизга ўхшаб суд залида ўтиришга мажбур қилади. Шу боис ота-боболаримиз азалдан “Етти ўлчаб бир кес”, деган нақлни бежизга айтишмаган.\nЖиззах вилояти ҳокимлиги сайтининг хабар беришича, 1993 йил 16 июлда туғилган М.Абдураҳмонова Жиззах шаҳри, Жели-гули маҳалласида истиқомат қилади. У диний билимга эга бўлмай туриб, қонунга хилоф равишда ўзига тегишли бўлган “Самсунг” русумли телефон аппаратида “Иегова шоҳидлари”га тегишли диний мазмундаги видео лавҳа ва ён дафтарчасида турли мазмундаги ёзувларни 2016 йил 18 ноябрь кунига қадар сақлаб келган. Унинг асраганлари ҳуқуқни муҳофаза қилувчи идоралар ходимлари томонидан ўтказилган тадбир давомида аниқланди. Ушбу видеолавҳаларни тинглаш, кўриш, тарқатиш, олиб юриш Ўзбекистон диний идоралари томонидан тақиқланган.\nСуд мажлисида М.Абдураҳмонова диний мазмундаги видео лавҳаларни фақат ўзи тинглаганлигини, видеомаҳсулотни ҳеч кимга тарқатмаганлигини баён қилди. У ҳақиқатдан ҳам бир йил давомида “Библия” китобини ўрганиб келишини, унда Иегованинг амирлари ёзилганлигини, телефонида шу мазмундаги қўшиқлари борлигини, уларни эшитиб келишини, бу ишлари ноқонуний эканлигини билмаганлигини билдириб, авф этишларини сўради.\nСуд айбланувчининг муқаддам маъмурий жавобгарликка тортилмаганлиги, қилмишидан пушаймонлигини инобатга олиб, Ўзбекистон Республикаси маъмурий жавобгарлик тўғрисидаги кодекснинг тегишли моддалари билан айбдор деб топиб, унга энг кам иш ҳақининг йигирма баравари миқдорида, яъни 2 миллион 995 минг 500 сўм миқдорида жарима белгилади. Унга тегишли телефон ва ён дафтарчаси тегишли тартибда йўқ қилинди. Эндигина 24 ёшни қаршилаган ёш қизнинг пушаймони албатта кеч. Ўйлаймизки, энди у қонунларимизга зид ҳаракатларни қилмайди. Акс ҳолда…


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Голландиялик эркак Хитой аэропортида 10 кун севган қизини кутди\t11:20, 03 август 2016\tГолландиялик Александр Питер Кирк интернетдаги танишувлар сайтида 26 ёшли Чжан исмли қиз билан танишиб қолди. Қиз билан икки ой виртуаль суҳбатлашган Кирк қизга сюрприз қилмоқчи бўлди, деб ёзади “Tjournal” нашри. Кирк Хитойга учиш учун самолёт чиптасини сотиб олди ва унинг суратини қизга юборди. Голландиялик эркак Хитой аэропортига қўнганидан кейин уни ҳеч ким кутиб олмади. У аэропортнинг кутиш залида 10 кун ўтириб, қизни кутди. Охир-оқибатда эркакнинг силласи қуриди. Хитойнинг CCTV News нашри Чжан билан боғланди. Қизнинг айтишича, голландиялик эркакнинг Хитойга келиши ҳақидаги қарорини у жиддий қабул қилмаган. Киркнинг нима сабабдан у билан боғлана олмагани ҳақидаги саволга жавобан қиз телефон аппаратини ўчириб қўйганини айтган.


Индонезияда дунёдаги энг семиз болакай яшайди(Фото) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Индонезияда дунёдаги энг семиз болакай яшайди(Фото) 09:54, 30 июнь 2016\tИндонезияда яшовчи 192 килограмм вазнга эга 10 ёшли болакай мажбуран парҳез тутишга жалб қилинди. Бу ҳақда “Lenta.ru” хабар бермоқда. Нашрнинг маълумот беришича, бу болакай дунёдаги энг семиз бола ҳисобланади. Эндиликда унинг рациони фақат жигарранг гуручдан иборат бўлади. Арья Пермана бунга қадар бир кунда беш марта овқатланган эди. Маълум бўлишича, болакайнинг иштаҳаси икки нафар катта одамники билан тенг. Болага ортиқча вазн бемалол ҳаракатланишига халақит беради. Шунинг учун ҳам болакай мактабдаги ўқишини тўхтатишига тўғри келди. Арья нафас олиш тизимидаги муаммолар сабаб тезда чарчаб қолмоқда. Ортиқча вазн соғлиғига хавф солаётган бола мажбуран парҳезга ўтқазилди. Унинг онасининг айтишича, Арья ўзининг ортиқча вазни туфайли бирорта кийим кия олмайди.


Компаниянинг Устави ва ички ҳужжатлари\n"MAXSUSENERGOGAZ" акциядорлик жамияти Кузатув Кенгаши раиси\nТелефон: (+99871) 230-02-05\nҚабул кунлари: Сешанба 10:00 дан - 13:00 гача\nЖума 15:00 дан - 18:00 гача\nТаржимаи ҳол Асосий мажбуриятлари\nТуғилган санаси: 28 октябр 1977 й.\nТуғилган жойи: Тошкент вилояти, Олмалиқ шаҳри\nМаълумоти: Олий,Магистр Жаҳон иқтисодиёти ва дипломатия , Шиллер номидаги университет (Лондон)\nБиладиган тиллари: ўзбек, рус, инглиз, испан, турк.\n1994 – 1998 йй. - Жаҳон иқтисодиёти ва дипломатия университети талабаси\n1998 – 1999 йй. - Шиллер Университети магистратура талабаси (Буюк Британия)\n2000 – 2001 йй. - “Ўзбекнефтгаз” Миллий Холдинг Компаниясига қарашли Шўртон газ-кимё мажмуасида молия бўлимини 2-тоифали иқтисодчиси\n2001 – 2003 йй. - “Ўзбекнефтгаз” Миллий Холдинг Компанияси ижроия аппаратида иқтисодиёт, молия ва меҳнатни уюштириш бошқарма муҳандиси\n2003 – 2003 йй. - “Ўзбекнефтгаз” Миллий Холдинг Компанияси ижроия аппаратида иқтисодиёт, молия ва меҳнатни уюштириш бошқармасида меҳнатни ташкиллаштириш бўйича етакчи муҳандис\n2003 – 2004 йй. - “Ўзбекнефтгаз” Миллий Холдинг Компанияси Бошқарув Раисининг ёрдамчиси\n2004 – 2004 йй. - “Ўзбекнефтгаз” Миллий Холдинг Компанияси ижроия аппаратида капитал қўйилмаларни тақсимлаш ва чет эл инвестициялари бошқарма бош мутахассиси\n2004 – 2006 йй. - “Ўзбекнефтгаз” Миллий Холдинг Компанияси ижроия аппаратида ишлар бошқармасининг бошлиғи – Бошқарув Раисининг ёрдамчиси вазифа бажарувчиси\n2006 - 2015 йй. - “Ўзнефтгазқазибчиқариш” акциядорлик компаниясига қарашли MAXSUSENERGOGAZ очиқ акциядорлик жамияти Бошқарув Раиси\n2015 й. - ҳ.в. - "MAXSUSENERGOGAZ" акциядорлик жамияти Кузатув Кенгаши раиси\nўз вазифаларини ўз вақтида ва виждонан бажариш, шунингдек, жамият манфаатларига мос деб ҳисоблаган тарзда;\nҳар йили аксиядорларнинг умумий йиғилишларида қонун ҳужжатларида белгиланган корпоратив бошқарув стандартларига риоя етилиши тўғрисида, шу жумладан компаниянинг ривожланиш стратегиясига еришиш бўйича кўрилаётган чора-тадбирлар тўғрисида ҳисобот бериш;\nкомпаниянинг ривожланиш стратегиясига еришиш бўйича амалга оширилган чора-тадбирлар ва компаниянинг йиллик бизнес-режасининг бориши тўғрисида компания бошқарув Кенгашининг чораклик ҳисоботларини ешитиш;\nички аудит хизматининг чораклик ҳисоботларини ешитиш;\nҳар чоракда кўриб чиқиш компаниянинг аффилланган шахслари билан йирик битимлар ва битимлар мавжудлиги тўғрисида компания тафтиш комиссиясининг хулосалари;\nтаклиф етилаётган битим ҳақида батафсил маълумот, шу жумладан битимда иштирок етувчи шахслар, битим мавзуси, тегишли шартноманинг муҳим шартлари ҳақидаги маълумотлар билан ёзма хабарнома юбориш орқали компанияга битимда унинг компанияга мансублиги ҳақида маълумот бериш;\nкомпаниянинг расмий ёки тижорат сирини ташкил етувчи махфий маълумотларини ва уларга маълум бўлган ҳужжатларни ошкор қилмаслик;\n"MAXSUSENERGOGAZ" акциядорлик жамияти Бошқарув Раиси\nХакбердиев Дилшод Муродович\nТуғилган санаси: 4 сентябр 1973 й.\nТуғилган жойи: Карши ш.\nМаълумоти: Олий, Қарши муҳандислик иқтисодиёт институти, Қарши давлат университети\nБиладиган тиллари: ўзбек, рус\n1996-1999 йй. – “Муборакгаз” газ конлари бошқармаси “Култак” ишлаб чиқариш диспетчерлик хизмати “Алан” кони технологик қурилмалари оператори\n1999-2004 йй. – “Муборакнефтгаз” нефт газ конлари бошқармаси “Култак-Помук-Алан” кони “Алан” кони газ қазиб чиқариш бўйича устаси, “Помук” кони қазиб чиқариш цехи бошлиғи, “Помук” газ конлари мажмуаси “Помук” кони кон менежери\n2004-2006 йй. – “Муборакнефтгаз” унитар шўъба корхонаси бош технологи\n2006-2010 йй. – “Муборакнефтгаз” унитар шўъба корхонаси бош мухандиси\n2010-2010 йй. – “Ўзнефтгазқазибчиқариш” акциядорлик компанияси бош директорининг биринчи ўринбосари-бош муҳандиси\n2010-2014 йй. – “Ўзнефтгазқазибчиқариш” акциядорлик компанияси бош директори\n2014-2014 йй. – “Ўзнефтгазқазибчиқариш” акциядорлик компанияси бошқаруви раиси\n2014-2016 йй. – “Ўзнефтгазқазибчиқариш” акциядорлик компанияси қошидаги бош консультанти\n2016-2017 йй. – “ЎзЛИТИнефтгаз” акциядорлик жамияти бошқаруви раиси\n2017-2017 йй. – “Ўзнефтазқазибчиқариш” акциядорлик компанияси бошқаруви раиси\n2017-2019 йй. – “ЎзЛИТИнефтгаз” акциядорлик жамияти бошқаруви раиси\n2019-2019 йй. – “Ўзнефтгазқазибчиқариш” акциядорлик жамияти бош консультанти\n2019-2021 йй. – “MAXSUSENERGOGAZ” акциядорлик жамияти бошқарув раиси маслаҳатчиси\n2021 й. - ҳозирги вақтга - “MAXSUSENERGOGAZ” акциядорлик жамияти Бошқарув Раиси\nҳар йили акциядорларнинг Умумий йиғилишида йиллик ҳисобот ва Жамиятнинг ривожланиш стратегиясига эришиш бўйича кўрилган чора-тадбирлар тўғрисида ҳисобот бериш;\nхар чоракда Жамиятни ривожлантириш стратегиясига эришиш бўйича кўрилган чора-тадбирлар ва Жамият йиллик бизнес режаси кўрсаткичларини бажариш борасидаги ишлар тўғрисида Кузатув Кенгашига хисобот бериш;\nйиллик бизнес-режа параметрларининг бажарилишини ва ишлаб чиқариш ва ижтимоий соҳани ривожлантириш учун зарур бўлган миқдорда фойда олишни, шунингдек акциялар бўйича дивидендларни тўлашни таъминлаш;\nакциядорлар Умумий йиғилиши ёки Жамият Кузатув кенгаши ваколатига кирадиган битимлар бундан мустасно, Жамият номидан битимлар тузиш;\nмолиявий ҳужжатларни бир ўзи ҳал қилиш ва имзолаш;\nўз ваколатлари ва мажбуриятларини ўзининг ўринбосарлари орасида тақсимлаб бериш;\nЖамиятнинг Уставида ёки бошқа ҳужжатларида белгилангандек, мол-мулк ва пул маблагларини бошқариш;\nЖамият номидан ёзишмалар олиб бориш;\nбарча турдаги солиқлар ва мажбурий тўловларни ҳисоблашнинг тўғрилигини назорат қилиш;\nдебиторлик ва кредиторлик қарзларини камайтириш бўйича ишларни олиб бориш;\nшартномалар ва контрактларни, шу жумладан мехнат ва ишлаб чиқарувчи шартномаларни, тузиш ва бекор қилиш;\nЖамиятнинг шартномавий мажбуриятларини бажарилишини таъминлаш;\nЖамият номидан ишончномалар бериш;\nбанкларда ҳисоб рақами ва бошка турдаги ҳисоб рақамлари очиш;\nЖамият ходимлари томонидан бажарилиши мажбурий бўлган буйруқ чиқариш ва кўрсатмалар бериш;\nЖамият ходимларини иш ҳақи ва акциядорларни дивиденди билан белгиланган вақтида, қонунда кўрсатилган даврда таъминлаш;\nЖамиятнинг барча локал ҳужжатларини тасдиқлаш;\nЖамиятнинг маъмурий бошқарув ходимларининг штатлар жадвалини, шунингдек Жамиятнинг штатлар жадвалини, тасдиқлаш;\nЖамият ходимларининг ижтимоий кафолатлари ва меҳнат муҳофазасига риоя этилишини таъминлаш;\nқонун ҳужжатларига мувофиқ бошқа ҳуқуқ ва мажбуриятларга эга бўлиши мумкин.\n“MAXSUSENERGOGAZ” акциядорлик жамияти Бошқарув Раисининг биринчи ўринбосари\nСодиқов Фарход Хамидович\nТуғилган санаси: 10 июл 1977 й.\nТуғилган жойи: Тошкент вилояти\nМаълумоти: Олий, Тошкент молия институти, молия ва кредит\nБиладиган тиллари: ўзбек, рус.\n2007-2020 йй. – “Махsusenergogaz” акциядорлик жамияти № 1 цехини муҳандиси, № 10 цехини бошлиғи\n2020 й. - ҳ.в. – “Махsusenergogaz” акциядорлик жамияти Бошқарув Раисининг биринчи ўринбосари\n• Жамият номидан иш юритиш, бошқа ташқилотлар ва органлар билан ўзаро муносабатларда унинг манфаатларини ифодалаш;\n• шартномалар ва контрактлар, шу жумладан мехнат ва ишлаб чиқариш шартномаларни, тузиш;\n• Жамият ходимлари томонидан бажарилиши мажбурий бўлган буйруқ чиқариш ва кўрсатмалар бериш;\n• Жамиятнинг шартномавий мажбуриятларини бажаришини таъминлаш;\n• Жамият Устави ёки бошқа ҳужжатларда кўрсатилгандек, мол-мулк ва пул маблагларини бошқариш;\n• молиявий ҳужжатларни шахсан хал қилиш ва уларга имзо қўйиш;\n• Жамият номидан ишончномалар бериш;\n• банкларда ҳисоб рақам ва бошка турдаги ҳисоб рақамларни очиш;\n• Жамиятнинг штатлар жадвалини тасдиқлаш;\n• ишлаб чиқариш ва ижтимоий соҳани ривожлантириш учун зарур бўлган миқдорда фойда олинишни назорат қилиш;\n• Жамият ходимларининг ижтимоий кафолатлари ва меҳнат муҳофазасига риоя этилишини таъминлаш;\n• Қонун ҳужжатларига мувофиқ бошқа ҳуқуқ ва мажбуриятларга эга бўлиши мумкин.\n"MAXSUSENERGOGAZ" акциядорлик жамияти иқтисодиёт ва молия бўйича Бошқарув Раисининг ўринбосари\nХолмуродов Хуршиджон Холмуродович\nТуғилган санаси: 10 май 1987 й.\nТуғилган жойи: Тошкент шахри\nМаълумоти: Олий, Тошкент давлат техника университети\nБиладиган тиллари: ўзбек, рус, инглиз\n2004 - 2008 йй. - Тошкент давлат техника университети талабаси\n2009 - 2010 йй. - «Minor Qurilish Servis» масъулияти чекланган жамияти устаси\n2010 - 2010 йй. - «NGS» масъулияти чекланган жамият директори\n2010 - 2015 йй. - "MAXSUSENERGOGAZ" акциядорлик жамияти иқтисодий масалалар бўйича Бошқарув Раисининг ўринбосари\n2015 - 2016 йй. - "MAXSUSENERGOGAZ" акциядорлик жамияти Бошқарув Раиси\n10.2016 йилдан - ҳозирги вақтга - "MAXSUSENERGOGAZ" акциядорлик жамияти иқтисодиёт ва молия бўйича Бошқарув Раисининг ўринбосари\nЖамиятнинг самарали ва барқарор фаолиятини таъминлаш учун ўз ваколати доирасида Жамиятнинг жорий молиявий-хўжалик фаолиятини бошқаришни амалга ошириш. Акциядорлар Умумий йиғилиши ва Кузатув кенгашининг ваколати доирасидаги масалалар бундан мустасно;\nБошқарув тўғрисидаги Низом, лавозим йўриқномаси, у билан тузилган меҳнат шартноманинг шартлари, Жамиятнинг акциядорлар Умумий йиғилиши ва Кузатув кенгаши қарорларига мувофиқ тарзда ўз мажбуриятларини тегишли равишда бажариш;\nЖамиятнинг йиллик бизнес-режаси, шартномавий мажбуриятларининг бажарилишини таъминлаш;\nакциядорлар Умумий йиғилиши ва Кузатув кенгашининг қарорларини бажариш;\nЖамиятнинг ривожланиш дастурларини ишлаб чиқиш ва ташкиллаштиришда иштирок этиш;\nЖамият фаолиятида амалдаги қонунчилик, Жамият Устави, Низомлари ва Жамиятнинг бошқа ички ҳужжатлари талабларига риоя қилиш;\nШартнома ва битимлар тузиш. Акциядорлар Умумий йиғилиши ва Кузатув кенгашининг ваколати доирасидаги шартнома ва битимлар бундан мустасно;\nЖамият номидан молиявий ва бухгалтерия ёзишмалар олиб бориш;\nхизмат сафарлари бўйича ҳужжатлари, ишлар қийматининг калькуляцияси ва бошқа бухгалтерия ҳамда молия ҳужжатларига имзо чекиш;\nЖамият ишчилари учун ижтимоий кафолатлар ва меҳнат муҳофазаси талабларига риоя қилинишини таъминлаш;\nқонунчиликда ўрнатилган давр ичида Жамият ишчиларини иш ҳақи ва акциядорларни дивидендлар билан таъминлаш;\nЖамиятнинг зарар билан ишлашига йўл қўймаслик учун ишларни ташкиллаштириш;\nДавлат мақсадли фондларига тўланадиган солиқлар ва бошқа мажбурий тўловлар тўғри ҳисобланишини назорат қилиш;\nЖамият ишчилари томонидан ички тартиб қоидалари, Жамиятда амал қилувчи бошқа қоидалар, ҳамда меҳнат шартномаси шартларига риоя қилинишини талаб қилиш;\nЖамият ишчиларига нисбатан рағбатлантириш, улар томонидан меҳнат интизоми қоидалари бузилишига йўл қўйилганида эса, интизомий жазо чораларини кўриш;\nЖамият томонидан, ишлаб чиқариш ҳамда ижтимоий соҳани ривожлантириш ва акциялар бўйича дивидендлар тўланиши учун етарли ҳажмда бўлган даромад олинишини таъминлаш;\nКузатув кенгаши, Тафтиш комиссияси ёки (ташқи ёки ички) аудитор талаби билан Жамиятнинг молиявий-хўжалик фаолиятига оид барча ҳужжатларни тўсиқларсиз тақдим қилиш;\nдебитор ва кредитор қарздорлигини қисқартириш бўйича иш олиб бориш;\nмувофиқ органларга тақдим қилинувчи йиллик ҳамда бошқа турдаги ҳисоботлар, ҳамда акциядорлар, кредиторлар ва бошқаларга Жамият фаолиятига оид маълумотларни ўз вақтида тақдим қилинишини таъминлаш;\nЖамият фаолиятига оид хизмат ва тижорат сири бўлмиш маълумотлар (конфиденциал маълумотлар)ни сир сақлаш ҳамда Жамият ишчилари томонидан Жамият фаолиятига оид хизмат ва тижорат сири бўлмиш маълумотлар (конфиденциал маълумотлар) сир сақланишини таъминлаш;\nқонунчиликка мувофиқ бошқа мажбуриятларни ҳам ўз зиммасига олиши мумкин.\n"MAXSUSENERGOGAZ" Акциядорлик жамияти бошқарув раисининг ривожланиш, инновациялар ва инвестициялар бўйича ўринбосари\nШукуров Жамшид Жалилович\n"MAXSUSENERGOGAZ" акциядорлик жамияти умумий масалалар ва транспорт бўйича Бошқарув Раисининг ўринбосари\nАзизов Хасан Абдуманнопович\nТуғилган санаси: 8 июн 1988 й\nМаълумоти: Олий, Тошкент автомобил ва йўллар институти\n2005 - 2006 йй. – “Ўзнефтгаз” миллий холдинг компанияси “Шўртангазкимё” унитар шўъба корхона этилен цех кузатувчиси\n2006 - 2010 йй. – Тошкент автомобил ва йўллар институти талабаси\n2010 - 2019 йй. – “MAXSUSENERGOGAZ” очиқ акциядорлик жамияти 2-автотранспорт цех техниги, Тошкент ишлаб чиқаришга хизмат кўрсатиш базаси мухандиси\n2019 - 2019 йй. – “MAXSUSENERGOGAZ” акциядорлик жамияти Тошкент ишлаб чиқаришга хизмат кўрсатиш базаси бошлиғи ўринбосари\n25.09.2019 йилдан - ҳозирли .вақтга – “MAXSUSENERGOGAZ” акциядорлик жамияти инновацион ривожланиш бўйича Бошқарув Раисининг ўринбосари\n100007, Ўзбекистон Республикаси, Тошкент шаҳри, Мирзо-Улуғбек тумани, Мирзо Улуғбек шоҳ кўчаси, 32 А.\nЯнгиликка обуна бўлиш\nМатериаллардан тўлиқ ёки қисман фойдаланган ҳолда, ушбу сайтда чоп етилган интернетда материалларни сўраганда, ушбу сайтга ҳавола қилиш шарт!\nМурожаат юбориш шакли Сайт харитаси © 2022. Барча ҳуқуқлар ҳимояланган


"Нефтчи" назорат учрашувида ғалаба қозонди\n19 июль, 2021, 05:05\nФарғоналикларнинг йиғини давом этмоқда.\nПро-лига етакчиларидан бири Фарғонанинг “Нефтчи” клуби ўз қароргоҳида олиб бораётган тайёргарлик жараёни давомида назорат учрашувини ўтказди.\nҚувасойнинг “Цементчи” жамоаси рақиблик қилган ўйинда Илҳом Мўминжонов бошчилигидаги фарғоналиклар 2:1 ҳисобида ғалаба қозонди.\nУлуғбек Ҳошимов ҳамда Умар Адхамзоданинг голларига рақибдан Иқбол Акрамов бир бор жавоб қайтарди. Аммо учрашувда ҳисоб бошқача кўриниш олиши ҳам мумкин эди. Бироқ “Нефтчи”нинг сербиялик янги легионери Александр Ешич пенальтидан гол ура олмади.\n"Нефтчи": Машҳур Муҳаммаджонов, Шавкат Муллажонов, Акмал Шораҳмедов, Тоҳир Шамшитдинов, Сайдулло Раҳматов, Абдуллоҳ Олимов, Аъзамжон Алиев, Жасур Абдулбеков, Иззатилла Абдуллаев, Ойбек Қиличев, Достон Тошматов.\nЗахира: Акбар Тўраев, Улуғбек Хошимов, Сарвар Солиев, Собит Синдаров, Умар Атҳамзода, Шерзод Каримов, Сардор Абдунабиев, Алеександр Ешич, Ислом Исамитдинов.\n"Цементчи": Алишер Паҳритдинов, Отабек Муҳаммаджонов, Фаҳриёр Ўринбоев, Элвис Невонте, Шоҳжаҳон Рўзиматов, Ибод Абелфазов, Саилмуҳаммад Фазлиддинов, Иқбол Акрамов, Самандар Ўринбоев, Достон Бобожонов, Нодир Тўланов.\nЗахира: Муҳаммадсоли Убайдуллаев, Шаҳзод Усмонов, Зеит Хамза Баба, Шоҳруҳ Муродов, Маҳаррам Абелфазов, Машраб Турғунов, Муҳаммаддиёр Ҳакимов, Муҳаммадазиз Обиджонов.\nЦементчи зу'рку олий лига жамоаси эмасми мабода


Биринчи Жаҳон Уруши битишининг 100 йиллиги Парижда 11 ноябрь куни нишонланади, ҳамманинг эс-ҳуши Парижга келадиган лидерларнинг ўзаро учрашувида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n16:19 - Биринчи Жаҳон Уруши битишининг 100 йиллиги Парижда 11 ноябрь куни нишонланади, ҳамманинг эс-ҳуши Парижга келадиган лидерларнинг ўзаро учрашувида\nПариж 11 ноябрда Биринчи Жаҳон Уруши (1914-1918) битишининг 100 йиллигини нишонлашга тайёрланмоқда. Шу куни 2 та асосий воқеа бўлади - Триумфал Арка олдида тантанали маросим ва Жаҳон Форуми номли конференция каби тадбир.\nФранция бу кунни нишонлаш учун Парижга чет элдан 120 нафар юксак тоифали меҳмонларни, жаҳондаги халқаро ташкилотлар ва БМТнинг вакилларини таклиф қилган. Уларнинг ичида 80 давлатнинг лидерлари бўлади, жумладан, Европа давлатлари, АҚШ, Россия ва Исроил президентлари.\nЭслатиб ўтиш керак, 1568 кун давом этган ва 18,6 млн киши ҳалок бўлган урушни битириш ҳақида 1918 йил 11 ноябрда Париждан 80 км узоқликда, Компьенск ўрмонида Франция маршали Фердинанд Фошнинг вагонида келишув имзоланган эди. Бу вагон Иккинчи Жаҳон Уруши пайтида Гитлернинг буйруғи билан ёқиб ташланган. Ҳозир Компьенск ўрмонида ўша вагоннинг макети турибди. 10 ноябрда айнан ўша ерда Франция Президенти Эмманюэл Макрон ва Германия канцлери Ангела Маркел иштирокида хотира маросими ҳам ўтказилади.\nБиринчи Жаҳон Уруши битишига бағишланган тадбирларни Франция ҳукумати тайёрламоқда. Аммо, ҳамманинг эс-ҳуши бу воқеа муносабати билан Парижга келадиган дунё лидерларининг ўзаро икки тарафлама учрашувларида. АҚШ, Россия ва Исроил лидерлари ҳалигача учрашувлар ҳақида узул-кесил қарорга келолмаганлари ҳам ахборот воситалари тарафидан айтилмоқда.\nРасмда – 200 йилча аввал Наполеоннинг буйруғи билан Парижда қурилган Триумфал Арка.


Бош саҳифа / Спорт / Ўзбекистон ва КХДР ўртасида бўлиб ўтган учрашув ҳа...\nЎзбекистон ва КХДР ўртасида бўлиб ўтган учрашув ҳақида Миржалол Қосимов фикрлари\nЎзбекистон терма жамоаси бош мураббийи Миржалол Қосимов КХДР билан бўлиб ўтган учрашув ҳақидаги фикрлари билан ўртоқлашди.\nУнинг сўзларига кўра, тезкор голлар барча режаларни бузиб юборди. “Бу ўйинда ютқазишимиз керак эмасди. Бироқ футболчилар сунъий қопламали майдонда ўзлари истагандек ҳаракат қила олишмади. Ўйиндан бир кун олдин машғулот ўтказгандик, лекин футболчилар бунақа майдонда тезда мослашиб кета олишмайди”, - деди Миржалол Қосимов championat.asia сайти учун берган интервьюсида.\nУнинг қайд этишича, футболчилар жуда оддий вазиятларда кўп хатоларга йўл қўйишди ва барча голлар ўзимизнинг хатоларимиз эвазига ўтказиб юборилди.\nЭслатиб ўтамиз, Ўзбекистон терма жамоаси КХДР терма жамоасига қарши учрашувда 2:4 ҳисобида мағлубиятга учради.\n“Игнатий Нестеровни тажрибасига суянган ҳолда уни асосий таркибга киритгандим. Шу ерда хато қилдим. Элдор Суюновни асосий таркибга киритишим керак эди. Бу билан Нестеровни айбламоқчи эмасман. Лекин дарвозага тургандан кейин ишончни ҳам оқлаш керак. Баъзи вазиятларда жамоамизни Нестеров голдан қутқариши лозим эди”, - деди у.\nШунингдек, М. Қосимовга бу мағлубият унинг фаолиятига қандай таъсир қилиши ҳақида савол беришди. “Эртага нима бўлишини Худо билади. Нима бўлса ўшанда кўрамиз”, - дея жавоб берди у.\nСуҳбат сўнгида жамоа бош мураббийи Ўзбекистон терма жамоаси бу гуруҳдан чиқишини таъкидлади.


13:37 10.09.2017 (Янгиланган 22:34 12.09.2017)\nТуркия президенти ИҲТ иштирокчи давлатларини ҳамжиҳатликда Мьянма мусулмонларига ёрдам беришга чақирди\nТОШКЕНТ, 10 сен — Sputnik. Туркия президенти Ражаб Тойиб Эрдўғон Остонада бўлиб ўтаётган Ислом ҳамкорлик ташкилоти саммити давомида Мьянмадаги вазият масаласини кўтарди, деб хабар қилмоқда Спутник Қозоғистон.\n"Афсуски, мусулмонлар бутун дунёда қийинчиликларни бошдан кечиришмоқда. Биз, албатта, бирдамлик ва ҳамкорликни кучайтириш, бу мураккаб вазиятдан чиқиб кетиш учун бор ғайратимизни, бор ҳаракатимизни ишга солмоғимиз керак", — деб айтган Эрдўғон саммитда.\n"Мьянмада бизнинг мусулмон биродарларимиз ўта шавқатсиз муносабатларга дуч келишмоқда, уларни ўз уйларини тарк этишга мажбур қилишмоқда. Биз уларга нисбатан бўлаётган бу адолатсиз муносабатга барҳам бериш учун бор кучимизни ишга солишимиз керак. Ушбу инсоният драмасининг олдини олиш мақсадида, биз Мьянма ва Бангладеш ҳукумати билан биргаликда иш олиб бормоқчимиз", — деб қўшимча қилган Эрдўғон.\nТуркия президенти Бангладешда бошпана излаётган мусулмонлар ҳам ёрдамга муҳтожлигини қайд этиб ўтган.\n"Биз Бангладеш ҳукуматига бу борада ёрдам бериш истагимизни маълум қилдик", — дея хотима қилган Туркия президенти.\nБМТ жамғармаси мьянмалик қочқинларга ёрдам бериш мақсадида 7 миллион доллар ажратади\nМьянма ҳарбийлари ва хавфсизлик кучлари август ойи охиридан буён Ракхайн штатида ислом жангриларига қарши операцияларни амалга ошириб келишмоқда. Ушбу операция 25 август куни рохинжа-жангарилари Ракхайн штатида бир нечта полициячилар постларига ва армия казармаларига мувофиқлаштирилган ҳужумларни амалга оширганидан сўнг бошланиб кетган. Ҳодиса оқибатида 400 киши ҳалок бўлган. Турли маълумотларга кўра, Бангладешга 146 мингдан 300 минг нафаргача одам қочиб ўтган.\nЯкшанба куни Остона шаҳрида фан ва технологиялар мавзусида ИҲТ саммити бошланди. Тадбирда ИҲТнинг 56 иштирокчи-давлатлари, шунингдек, халқаро ва минтақавий ташкилотлар қатнашишмоқда. Ўзбекистон президенти Шавкат Мирзиёев ҳам ушбу саммитда иштирок этиш учун куни кеча Остонага жўнаб кетди.


Самарқандда 8 йилдан буён алимент тўламаётган ота 15 суткага қамалди — Sof.uz\nСамарқандда 8 йилдан буён алимент тўламаётган ота 15 суткага қамалди\n22.02.2020 12:53 342 Жамият\nСамарқандлик фуқаро қарийб 93 миллион сўм алимент пулини тўламагани учун 15 суткага қамалди. Бу ҳақда “Дарё”га Самарқанд шаҳар маъмурий суди раиси Ориф Пардаев маълум қилди.\nФуқаролик ишлари бўйича Самарқанд шаҳар судининг 2012 йил 18 декабрдаги ҳал қилув қарорига асосан, қарздор Ҳ.А. вояга етмаган уч нафар фарзандининг моддий таъминоти учун ундирувчи Г.А.га фарзандлари вояга етгунга қадар ҳар ойдаги иш ҳақи ва бошқа қўшимча даромадларининг 1/2 қисми миқдорида моддий таъминот бериши белгиланган. Бироқ қарздор ота 2012 йил декабрь ойидан 2020 йил январь ойига қадар, жами 92 миллион 961 минг 285 сўм миқдоридаги пул маблағини тўлашдан бўйин товлаб келган.\nЖорий йилнинг 17 февраль куни бўлиб ўтган суд қарорига асосан, ҳуқуқбузар Ҳ.А. Ўзбекистон Республикаси МЖтКнинг 474-моддаси 1-қисмида назарда тутилган ҳуқуқбузарликни содир қилганликда айбли деб топилиб, 15 суткага қамалди.\nСамарқанд Алимент инсон ҳуқуқлари\n20.11.2020 12:37 136 Ўзбекистон\n3.11.2020 18:36 475 Колумнистлар


2021 йилда саёҳат қилиш учун энг хавфли мамлакатлар рўйхати эълон қилинди - Zamin.uz\nInternational SOS тиббиёт ва туризм ташкилоти 2021 йилда саёҳат қилиш учун энг хавфли мамлакатлар харитасини янгилади, деб ёзмоқда Tengrinews. Янгиланган маълумотларга кўра, Ливия, Сурия ва Афғонистон энг хавфли мамлакатлар ҳисобланади.\nШунингдек, сайёҳларга Мали, Сомали, Жанубий Судан, Марказий Африка Республикаси, Миср, бундан ташқари, Нигериянинг бир қисми, Конго, Покистон ва Ироқ давлатларига бориш тавсия этилмайди. Шу билан бирга, бу рўйхатга Украина ҳам киритилди.\nДавлатларга, биринчи навбатда, сиёсий вазиятни, ижтимоий нотинчлик хавфини, шунингдек, зўравонлик билан қилинган жиноятлар ва майда безорилик ҳолатларини ҳисобга олган ҳолда баҳо берилди. “Замин” янгиликларини “Одноклассники”да кузатиб боринг\nЯнгиликлар » Дунё » 2021 йилда саёҳат қилиш учун энг хавфли мамлакатлар рўйхати эълон қилинди


Фарғонада қатор тиббиёт муассасалари раҳбарлари ишдан бўшатилди\n07:50 24 Январ 2019\n11:24 10.02.2018 Ҳавола олиш\nВилоятда ўтказилган текширишлар натижасида уларнинг бошқарувда йўл қўйган камчиликлари туфайли аҳолининг тиббий ёрдамга муҳтож қатламига бирламчи тиббий-санитария хизмати талаб даражасида кўрсатилмаган ва натижада фаолиятда қатор камчиликлар кузатилган\nТОШКЕНТ, 10 фев — Sputnik. Фарғона вилоятида вазифасига масъулиятсизлик билан қарагани учун қатор тиббиёт муассасалари раҳбарлари ишдан бўшатилди, деб хабар берди Sputnik мухбири Соғлиқни сақлаш вазирлигидаги манбага таяниб.\nВилоятдаги барча бирламчи тиббий-санитария ёрдами муассасаларида патронаж ишлари, тор соҳа мутахассислари кўрикларини талаб даражасида ташкил этмагани ва берилган топшириқларга етарли даражада эътибор қаратмаганлиги сабабли Фарғона вилояти соғлиқни сақлаш бошқармасининг масъул ходими А.Нигманова ўз эгаллаб турган лавозимидан озод этилди.\nМирзиёевдан ташхис: Соғлиқни сақлаш соҳасида ҳали қиладиган ишларимиз кўп\nШунингдек, Риштон тумани тиббиёт бирлашмаси бошлиқ ўринбосари О. Қосимова, туман тиббиёт бирлашмаси кўп тармоқли марказий поликлиникаси масъул ходими М. Раҳмонова ҳамда болалар бўлими масъул ходими М.Ғаниева туман аҳолисини тиббий патронаж кўриги билан қамраб олиш ишларини талаб даражасида бажармаганлиги, тиббиёт бўйича берилган топшириқларни суст бажаргани учун вазифасидан озод этилди.\nМазкур туман тиббиёт бирлашмаси тез ёрдам бўлими мудири М.Болтабоев ҳамда бўлим мутасадди ходими Д.Бурхоновалар ҳам эгаллаб турган лавозимидан озод этилди.\nУлар "103" тез тиббий ёрдам хизмати ишларини талаб даражасида ташкил этмаганлиги, давлат раҳбарининг 2017 йил 30 мартдаги селектор йиғилишда шошилинч тиббий ёрдам хизмати фаолиятини ташкил этишни янада такомиллаштириш бўйича берган топшириқлари ижросини таъминламаганлиги аниқланди.\nРаҳмонбек Усмонов соғлиқни сақлаш тизимидаги 17 раҳбарни ишдан бўшатди\nБундан ташқари, Боғдод туман тиббиёт бирлашмаси бошлиғи Ю. Абдусатторов, Қўштепа туман тиббиёт бирлашмаси бошлиғи Б. Абдураҳмонов, Тошлоқ туман тиббиёт бирлашмаси бошлиғи Т. Мамажонов, Риштон туман тиббиёт бирлашмаси бошлиғи М. Турсунхўжаев, Олтиариқ туман кўп тармоқли марказий поликлиникаси мудири Ш. Бузруковларнинг 3 ойлик маоши давлат ҳисобига ўтказилди.\nВилоятда ўтказилган текширишлар натижасида уларнинг бошқарувда йўл қўйган камчиликлари туфайли аҳолининг тиббий ёрдамга муҳтож қатламига бирламчи тиббий-санитария хизмати талаб даражасида кўрсатилмаган ва натижада фаолиятда қатор камчиликлар кузатилган.\nЯқинда Андижон вилоятида ўз вазифаларига масъулиятсизлик билан ёндашгани учун бирданига саккиз нафар тиббиёт муассасалари раҳбарлари ишдан бўшатилганди. Аввалроқ эса Тошкент шаҳридаги 4-клиник касалхонаси масъул шахслари беморга қўполлик қилгани учун вазифасидан озод этилганди.


Davronbek's blog – Yo asling kabi ko'rin, yo ko'ringaning kabi bo'l. Jaloliddin Rumiy\nPosted on October 5, 2020 October 10, 2020 Leave a comment\nКабобхонада хизматчи янги пишган кабобларни олиб келаркан, ёнимда ўтирган йигит пиқ-пиқ йиғлай бошлади. Эътибор бермасликка ҳаракат қилдим. Коронаўлим мавсуми. Ҳар куни кимнингдир яқини вафот этяпти. Йигит бирдан ҳўнграб юборди. Аста олдига ўтиб уни юпатишга уриндим: — Бандалик экан, Аллоҳ сабр берсин! Яқинингизни йўқотдингизми? Йигит йиғи аралаш: — Йўқотганимга тўрт йил бўлди, ака… Ҳеч бу ерга келмас эдим. Бугун қорним очиб Давоми …\nБолалар қалби жуда тоза, табиатан меҳрибон бўлади. Уларнинг фитрати соф, ғуборсиз. Бугун болаларимни олиб, тоққа чиқдик. Табиат бағрида яйрадик. Дўлана, наъматак, тоғолча, ёнғоқ, ёввойи бодом ғарқ пишибди. Болалар ўз қўллари билан териб еди. Каклик, бургут кўрдик. Чўпоннинг қўй ва эчкилари ёнгинамиздан ўтиб кетди. Кичкинам уларни обдон кузатди. Қўзилаган экан. Янада қизиқ туюлди. Чўпоннинг баҳайбат ити бўри билан ёқалашганми, бўйнида жароҳати Давоми …\n1995 йилнинг кузлари. Ташқарида шамол гувиллар, осмонни булут қоплагани учун қоронғулик янада қўрқинчли кўринади. Хуфтон намозига эртароқ чиқсам, масжиддаги оқсоқоллар китоб ўқиттиришарди. Шу кеча “Ибодати Исломия”нинг “Қиёмат аломатлари” мавзусига келгандик. Ўқий бошладим. Аввал кичик аломатлари ҳақида сўз борди. Жамоат тинчгина тинглаб ўтирар, эски ўзбек арабий ёзувида бўлган бу китобни ўқиб бериш мен учун ҳам завқ, ҳам дарс эди. Катта аломатлар Давоми …\nPosted on August 14, 2020 October 13, 2020 Leave a comment\nЎзбекистоннинг расман энг баланд нуқтаси — Ҳазрати Султон чўққиси (4643 метр) атрофида яна бир нечта чўққилар борлиги, улар орасида ном қўйилмаганлари ҳам кўплиги, баъзиларига ҳали одам оёғи етмагани ҳақида эшитган эдим. Помир-Олой тизмаларининг Ҳисор тоғларида жойлашган ушбу чўққиларни забт этиш орзум бор эди. Денгиз сатҳидан 3500 метр баландгача жойлашган Арашан кўлларига саёҳат пайтида Давлат Экология қўмитасининг Ҳисордаги Номсиз чўққига экспедиция Давоми …\n86 йилдан сўнг Аясофия жомеъсининг қайта очилган тарихий жума намозини кўриб, қайд этганларим: – 24 июль куни 1923 йили Лозанна тинчлик сулҳи имзоланган. Шартномага кўра, Туркиянинг ҳозирги чегаралари белгиланди. – Президент Эрдоған, вазирлар, партия лидерлари, давлат арбоблари масжидда икки соат ўтирди. Президент имомнинг орқасида ўтирди, чалғимади, ёнидагилар билан гаплашмади. Қори ва имомга сомеъ бўлиб жим ўтирди. – Бош муфтий Истанбулни Давоми …\nPosted on July 10, 2020 October 13, 2020 Leave a comment\nҲар сафар Қамчиқ довонидан ўтарканман, водийдан келганда йўлдаги масжидга етмасдан қатор тизилиб турган Ниваларни кўриб, шу томонда қизиқроқ жойлар бўлса керак деб хаёл қилардим. Давлат экология қўмитаси Арашан кўлларига медиа-турга таклиф қилгандан кейин ўша гўзал табиат гўшасига йўл шу ердан бошланишини билиб олдим. Чотқол тизмаларида, денгиз сатҳидан 2700-3400 метр баландликда жойлашган Арашан кўлларини забт этиш осон эмас. Лекин ушбу гўзалликни Давоми …\nНефрит каби товланувчи, тоғлар орасидаги Урунғоч кўли ҳақида аввал кўп эшитгандим. Суратларини кўриб, хўп илҳомлангандим. Кеча ўша тарафларга бориш насиб этди. Кўлгача Тошкент шаҳар марказидан 150 км йўл босиш керак. Иложи бўлса, бақувват, тоғ йўлларига чидамли автомобилда борилгани маъқул. Акс ҳолда шаҳар автомобилининг “ходовой”ларига зарар етиши мумкин. Кетишда бензобакни тўлдириб олиш эсдан чиқмасин. Тоғ йўлида автомобил қийналиб ҳаракат қилади, кўпроқ Давоми …\nPosted on May 17, 2020 June 22, 2020 Leave a comment\nУсмонлининг 12-подшоҳи, Исломнинг 77-халифаси Султон III. Мурод Хон (1546-1595) — II. Салим Хоннинг ўғли, Қонуний Султон Сулаймоннинг неварасидир. Даврининг энг буюк олимларидан илм олган Мурод Усмонлининг илк олим подшоҳларидан эди. У дунё тарихи, табиий илмларга оид асарларни туркчага таржима қилдирди. Бир қанча илмий ва маданий марказлар барпо эттирди. Мурод Хон Маккаи мукаррамадаги Масжидул ҳарамнинг деворлари ва сув йўлларини, Мадинадаги Масжидун Давоми …\nPosted on May 4, 2020 June 22, 2020 Leave a comment\n“Сардоба тошқини халқни бирлаштирди, қаерлик бўлишидан, кимлигидан қатъи назар миллат бир-бирига ёрдамга шошилди. Олдин ҳеч бундай бўлмаган эди. Аввалги президент бўлганда ҳалокат ҳудудига ҳатто бориб ўтирмасди” деган изоҳлар ўқиб қоляпман. Лекин ундай эмас. Аввал ҳам шунга ўхшаш воқеалар кўп бўлган. Ўшанда ҳам халқимиз мусибат пайти ҳеч қачон бир-бирини ёлғиз ташлаб қўймаслигини намойиш этган. Бугун ўша воқеалардан бири хаёлимда худди кино Давоми …\nPosted on April 2, 2020 April 4, 2020 Leave a comment\nМендан 10-16 ёшгача бўлган ёшларга тавсияларингизни берсангиз деб сўрашганди. Тўғриси, ёш чегараси ўйлантириб қўйди. Чунки айнан 10-16 ёш инсоннинг шаклланиш босқичи ҳисобланади. Танлаш жуда қийин кечди. Мен маслаҳат берадиган китоб 1. Даниэл Дефо. Робинзон Крузонинг ҳаёти ва ажойиб саргузаштлари Инсон матонати ҳақида ажойиб қисса. Асарнинг одамхўрлар ҳақидаги бобларини ташлаб кетиб, болаларга ҳам бемалол ўқиб бериш мумкин. Бу – Европа адабиётидан Давоми …\n1-саҳифа. Жами: 4812345...102030...»Охирги »


90-йилларнинг машҳур экстрасенси Алан Чумак вафот этди\nРоссия оммавий ахборот воситаларининг хабар беришларича, Россиядаги табиблар ичида энг таниқлиси, телевизордан туриб миллионлаб хонадонлардаги сув ва бошқа буюмларни «зарядлаб» бериш билан машҳур бўлган Алан Чумак 82 ёшида вафот этган.\n1970 йилдан 1980 йилгача Алан Чумак оддий журналист бўлиб ишлаган ва экстрасенсорикага алоқаси борлиги хаёлига ҳам келмаган. У даволаш ҳолатлари ҳақида материал тайёрлай туриб, ўзи ҳам ғайриоддий қувватга эга эканлигини сезиб қолади. Ўтган асрнинг 80-йиллари охири ва 90-йиллари бошида Чумак телеэкранларга чиқиб, телевизор орқали турли предметларни «зарядлаган» ва ўша нарсаларни истеъмол қилган ёки улардан фойдаланган инсонлар гўёки шифо топа бошлаган.\nОрадан бироз вақт ўтиб, Россия соғлиқни сақлаш вазирлиги Алан Чумакнинг чиқишларини тақиқлаган. Шунга қарамай, экстрасенс асло қўл қовуштириб ўтирмади. У бутун кучини бошқа йўналишга қаратиб, ёзувчига айланди. 2009 йилгача у учта китоб ёзиб чоп этди. Экстрасенсорикани ҳам ташлаб юбормади, фақат шахсан мурожаат қилган инсонларни даволаб юрди.\nМосквада ўзбекистонлик сохта “фолбин” суд қилинади\n12:08 / 07.02.2017


Ўзбекистонда авиачипталар хориж валютасида сотиладиган бўлди - BBC News O'zbek\nImage caption Ўзбек сўми йилдан йилга қадрсизланиб бормоқда\nЎзбекистонда 5 августдан бошлаб хориж фуқароларига авиачипталарни ўзбек сўмида сотиш тўхтатилади. Агар парвознинг бошланиш нуқтаси Ўзбекистон ташқарисида бўлса, ўзбек фуқаролари ҳам чиптани хориж валютасида сотиб оладилар.\nТаҳлилчиларга кўра, бу барча ҳисоб-китоблар миллий валютада амалга оширилишини назарда тутадиган Ўзбекистондаги амалдаги қонунчиликка зиддир.\nМутахассислар буни валюта тушумларининг камайиб кетгани билан изоҳлашмоқда.\nЎзбекистон ҳукумати сўнгги қарор билан қандай иқтисодий масалани ечишга уринмоқда?\nБи-би-си ушбу савол билан иқтисодий шарҳловчи Алишер Таксановга мурожаат этган.\nЎзбекистон охирги йилларда шарбатсиққичга ўхшаб қолаяпти. Шарбати олиб бўлинган мевани ҳам сиқиб, нимадир чиқаришга уринилаяпти. Бу механизм иқтисоднинг қанчалик чорасиз аҳволда эканини кўрсатади\nАлишер Таксанов: Биринчи навбатда, албатта, бундан мақсад мамлакатнинг валюта ҳисобини тулдириш. Ўзбекистондаги ҳамма валюта ташқарига чиқиб кетаяпти. Чунки уни мамлакат ичкарисида сармоя учун, капиталлаштириш учун ишлатишнинг имкони йўқ. Ёдингизда бўлса, 2008 йилда ҳукумат аҳолининг қўлидаги валюта маблағларини банкларга жалб қилишга уринган эди. Одамларга декларация тўлдирмасдан валюта ҳисоблари очиш, даромадларини легаллаштириш таклиф этилганди. Ўшанда жуда камчилик банкларга пулини қўйган. Сабаби ақлли одамлар банкда ҳисоб очишса, солиқ, божхона идоралари ва СНБ улар ҳақда маълумотга эга бўлиши ва кейинчалик уларни суистеъмол қилишини жуда яхши билишади. Иккинчи томондан, банклар аҳолининг пулини қайтариб бермаслиги мумкин, банкларга ишонч йўқ. Ҳозирги қарор орқали ҳукумат энди чет элликларнинг қўлидаги валюта билан бўшаб қолган валюта ҳисобини тўлдирмоқчи. Хорижликларга сотиладиган авиачипталардан тушадиган даромаднинг қанчалик арзимас экани ҳисобга олинса, Ўзбекистондаги иқтисодий-молиявий аҳволнинг нақадар аянчли эканини тасаввур қилиш қийин эмас.\nБи-би-си: Аммо иккинчи томондан, Ўзбекистоннинг пахтаси бор, олтини бор ва жаҳон бозорида уларнинг нархи кундан-кунга ошиб бораяпти. Нима учун ҳукумат айнан бугунга келиб қўшимча валюта манбаъларини қидираяпти, деб ўйлайсиз?\nАлишер Таксанов: Биринчидан, қўшимча даромад манбайи, иккинчидан эса, экспортдан келаётган даромадлар шаффоф эмас. Қанча пахта ва олтин экспорт қилинаётгани, бу пуллар қаёққа кетаётгани, уларни ким назорат қилаётганини ҳеч ким билмайди. Улар қаердадир ғарбдаги банклар ёки оффшор ҳисобларга тушаётган бўлиши мумкин. Уларнинг ҳаммаси ҳам Ўзбекистонга валюта бўлиб қайтиб келаётгани йўқ. Шунга харажатлар учун зарур маблағларни мамлакат ичкарисидан қидириш керак бўлаяпти. Умуман, менинг назаримда Ўзбекистон,охирги йилларда шарбатсиққичга ўхшаб қолаяпти. Яъни шарбати олиб бўлинган ва ҳеч нарсаси қолмаган мевани ҳам сиқиб, нимадир чиқаришга уринилаяпти. Бу механизм Ўзбекистон иқтисодининг қанчалик чорасиз аҳволда эканини кўрсатади.\nБи-би-си: Ўзбек иқтисодининг аянчли аҳволи, ўзбек сўмининг мана-мана қулаши ҳақида бир неча йилдан буён гапириб келинади. Шунга қарамай, Жаҳон Банки ва бошқа халқаро молия ташкилотлари ҳам Ўзбекистон иқтисоди ривожланаётгани, йиллик ўсиш 7-8 фоизни ташкил этаётганини тасдиқлашаяпти. Бу рақамлар қаердан олинган?\nАлишер Таксанов: Авваламбор, мен ўзбек иқтисоди ривожланаяпти, деб айтмаган бўлардим. Чунки агар Ўзбекистон ҳақиқатан ҳам бозор иқтисодиётига ўтган бўлганида, ҳозирги вазиятда аллақачон дефолт юз берган бўлар эди. Ўзбекистон иқтисоди ҳалиям совет давридаги каби маъмурий-буйруқбозликка таянади, унга бозор иқтисодининг айрим унсурлари қўшилган, холос. Жаҳон банкининг умидбахш башоратларига келсак, уларнинг ҳисоботлари қайси манбаъларга таянади, деган саволни беришимиз керак. Улар Ўзбекистон Давлат статистика қўмитаси берган рақамлардан бошқа нарса эмас.


Chevrolet Tracker кроссоверига буюртмалар қабул қилиш бошланди\n2018 йилнинг 10 декабридан GM Uzbekistan компанияси Chevrolet Tracker кроссоверига буюртмалар қабул қилишни бошлади. Бу ҳақда «Дарё»га компания матбуот хизмати хабар берди.\nМодель универсаллик, услуб ва ихчамликнинг бирдай мужассамлигидир. Tracker комплектацияларида харидорларга автоматик круиз назорати, (BYOM2) маълумот-кўнгилочар тизими, светодиодли кундузги ёритиш чироқлари тақдим этилган. Автомобиль комплектациясига шунингдек 6 та хавфсизлик ёстиқчалари, орқа парковка датчиклари, шунингдек алюминий дисклари R18 215/55 киради.\nАвтомобиль кўриниши жиҳатдан жуда кўркам бўлиб, унда спорт ва башанглик акс этади. Автомобилнинг 1,8 литрли двигатель ҳажми 140 от кучига тенг. Автомобилнинг мустаҳкамлиги, ишончлилиги ва шинамлиги SUV В ишқибози бўлган ҳеч бир харидорни бефарқ қолдирмайди.\nАвтомобилнинг ёқилғи сарфи МТ5/АТ6 трансмиссияли аралаш циклда 100 километрга 7,1 литр ташкил қилади. Автомобиль 10,6 сонияда 100 км/с тезликка етади. Модель 4-цилиндрли двигатель билан жиҳозланган.\nБиринчи босқичда Tracker кроссовери савдоси ва хизмат кўрсатиши билан Ўзбекистондаги биринчи мультибренд «Nurafshon AvtoMarkaz» автосалонининг Сергели тумани Обиҳаёт кўчаси, 39-уйда жойлашган филиали шуғулланади.\nTracker янги модели ўз синфида услуб, сифат, қулайлик ва хавфсизликни мужассам қилган янги автомобиль бўлиб хизмат қилади.\n«Шу билан бирга айтиш жоизки, автомобилнинг компания моделлар қаторидан жой олиши Ўзбекистон бозори учун мутлақо янги бўлган SUV В синфини қўшиш мақсадида амалга оширилмоқда, Tracker Captiva автомобилининг ўрнини эгаллашга мўлжалланмаган» — дейилади хабарда.


Ёлғиз кишиларнинг ҳоли нима кечяпти?\n16:15 / 02.04.2020\nҲозирги вазият – ижтимоий механизмларимиз қай даражада инсонга хизмат қилишга қаратилганига баҳо бериш имкониятини беради.\nКоронавирус хавфи муносабати билан кўрилаётган карантин чоралари ижтимоий ҳолатга турфа таъсир ўтказади, албатта. Бу таъсирнинг салбий тарафларини камайтириш – минимизация қилиш бўйича ҳам чоралар кўрилмоқда. Кутилмаганда келиб қолган янги воқелик янги, давлат ва жамият учун (ҳар ҳолда ҳозирги давлат ва жамият учун) нотаниш бўлган тадбирларни ўтказишни тақозо қиляпти.\nКарантин ҳолатининг салбий оқибатларини камайтириш – ўша оқибатларга таъсирчан тоифаларни аниқлаш иши билан чамбарчас боғлиқдир. Ва, табиийки, бу рўйхатнинг биринчи қаторларига энг таъсирчан ижтимоий қатламларни қўйиш керак бўлади.\nБиз дуч келиб турган вазият шундайки, бундай таҳлилни тез, деярлик бир лаҳзада амалга ошириб, ишга киришиш керак – бир сония ҳам ғанимат. Нега?\nКарантин ҳолатида бир қанча тоифаларнинг ижтимоий ҳолати зарба остида қолади, десак, муболаға қилмаган бўламиз. Аммо бу ҳаммаси эмас – баъзи тоифаларнинг ҳатто ҳаёти хавф остида қолиши мумкин. Булар – қаровсиз қолган кексалар, ногиронлар – ўта ижтимоий заиф, номобил гуруҳ. Карантиндек фавқулодда ҳолатда бу инсонлар ҳаракатланишга қўйилган чекловлар сабабидан ўз қаровчиларидан қўққисдан ажралиб қолишлари, натижада, қаровсиз қолиб кетишлари мумкин. Бу эса қаровга муҳтож инсонларнинг ҳаётини хавф остига қўйиб қўяди.\nИнчунун, карантин ҳолатининг салбий таъсирини камайтириш чора-тадбирларининг биринчи ўринда турадиган йўналишларидан бири қилиб ўта тезкор тарзда мазкур тоифа кишиларни аниқлаш ва ҳолатини назоратга олиш деб белгилаш керак бўлади. Ва бу ишни пайсалга солиб бўлмайди – ўта тезкор ҳаракатлар зарур.\nМазкур тадбирларни ўтказишда тайёрланган (инструкцияланган ва керакли воситалар билан таъминланган) кўнгиллиларни (волонтёрларни) жалб қилиш, уларнинг шижоатидан унумли фойдаланиш муҳим аҳамият касб этади – бундай ҳолатда ҳар бир ижобий омилдан фойдаланмоқ зарур. Ҳолат шуни тақозо қилади.\nҲар бир маҳалла раисининг фаолияти волонтёр кучлар билан қувватланса, ишлар биргаликда амалга оширилса, айни муддао бўлади.\nВиждон чақириғи билан ҳаракатга келадиган волонтёрлик ҳаракатларидан фавқулодда ҳолатларда кўплаб бор фойдаланилган.\nЮқумли касалликнинг жамиятга қиладиган таҳдиди ўзининг салбий юкламасидан ташқари баъзи ижобий таъсирларига эга. Ижтимоий институтларнинг нуқсонларини очиб бериши – шулар жумласидан.\nБиз ҳозир ижтимоий тузилмаларимиз, ижтимоий механизмларимиз қай даражада инсонга хизмат қилишга қаратилганини таҳлил қилсак бўлади.\nАммо бу таҳлилни кейин қиламиз, ҳозир – ёлғиз қолган кекса ва ногиронларни зудлик билан аниқлашимиз ва ҳолатини жамият назорати остига олишимиз даркор. Вақт ғанимат.


Тошкентда уч ой алимент тўламаган эркакка қамоқ жазоси берилди - 18.09.2017, Sputnik Ўзбекистон\nТошкентда уч ой алимент тўламаган эркакка қамоқ жазоси берилди\nДастлабки тергов ҳужжатларига кўра, Сайдуллаев вояга етмаган, ижтимоий ҳимояга муҳтож шахсни боқиш ва тарбиялаш учун зарур алимент пулидан бўйин товлаб, уни... 18.09.2017, Sputnik Ўзбекистон\n16:14 18.09.2017 (янгиланди: 11:51 19.09.2017)\nДастлабки тергов ҳужжатларига кўра, Сайдуллаев вояга етмаган, ижтимоий ҳимояга муҳтож шахсни боқиш ва тарбиялаш учун зарур алимент пулидан бўйин товлаб, уни жами уч ойдан буён тўламай келган\nТОШКЕНТ, 18 сен — Sputnik. Тошкентда уч ойдан бери алимент тўламаган эр қамоққа олинди, деб хабар қилди "Ўзбекистон 24" нашри.\nХабарга кўра, Тошкент шаҳар Сергели туман суди томонидан Тошкент давлат юридик университети қошидаги академик лицейда сайёр суд мажлиси ташкил этилган.\nАлимент тўламаганлар қай тарзда жазоланади? Ўзбекистонда янги қонун муҳокама қилинмоқда\n10 Май 2017, 18:02\nМажлисда алимент пулини тўлашдан бош тортган Муҳиддин Сайдуллаев иши кўриб чиқилган.\nДастлабки тергов ҳужжатларига кўра, Сайдуллаев вояга етмаган, ижтимоий ҳимояга муҳтож шахсни боқиш ва тарбиялаш учун зарур алимент пулидан бўйин товлаб, уни жами уч ойдан буён тўламай келган.\nСуд мажлисида давлат айбловчиси суддан Сайдуллаев жабрланувчига етказилган моддий зарар қопланмагани ва жабрланувчининг даъвоси борлигини инобатга олиб, унга нисбатан қўлланилган кафилликни қамоққа олиш тарзидаги эҳтиёт чорасига алмаштиришни сўради.\nСуд ушбу илтимосномани муҳокама қилиб, қамоққа олиш эҳтиёт чорасини қўллаш ҳақида ҳукм чиқарди.\nИлгарироқ Ўзбекистон Республикаси Маъмурий жавобгарлик тўғрисидаги Кодексига қўшимча банд киритилаётгани, унга кўра 2017 йил 1 июлдан бошлаб бир ойдан ортиқ алимент тўловларини тўламаган шахсларга нисбатан 15 сутка маъмурий қамоққа олиш чораси қўлланилиши ҳақида хабар қилган эдик.\nБу вояга етмаганларни боқиш ёки ишлашга лаёқати бўлмаган ва моддий ёрдамга муҳтож бўлган ота-оналарга тегишли бўлади.\nШунингдек, алиментни тўлашдан бўйин товлаш фақат такроран содир этилган тақдирда жиноий жавобгарликка тортилади, яъни 2 йилгача ахлоқ тузатиш ишлари ёки 1 йилгача озодликдан маҳрум қилиш жазо чораларини кўллаш белгиланади.


Қайта молиялаш ставкаси нимага боғлиқ?\nМарказий банк қайта молиялаш ставкасини 2018 йилнинг 25 сентябридан 2 фоиз ошириб, йиллик 16 фоиз даражасида белгилади. Мазкур қарор ташқи иқтисодий шароитлар ўзгаришини ҳисобга олган ҳолда қабул қилинган бўлиб, инфляцион башоратлар ошиши, маъмурий тартибга солинадиган нархлар ўсиши ва валюта алмашув курси ўзгаришининг ички нархларга таъсири кучайиши шароитида инфляцион босимни пасайтиришга йўналтирилган.\nКейинги пайтда мамлакатимизда йиллик инфляция даражаси пасайишига қарамасдан, инфляция хатарларининг кучайиши ҳисобига келгусида ушбу пасайиш динамикасининг ўсиш томонга ўзгариши эҳтимоли кескин ошди. Пул-кредит сиёсатини қатъийлаштириш ушбу хатарлар ҳамда инфляцион кутилмаларни пасайтиришга хизмат қилади.\nТаъкидлаш лозимки, йиллик инфляция даражаси пасайишда давом этиб, август ойида дастлабки прогноз кўрсаткичлари доирасида – 15,7 фоизни ташкил этди. Бу, ўз навбатида, мева ва сабзавотлар нархларининг мавсумий арзонлашиши ҳамда 2017 йилда пул массаси ошиши ва миллий валюта девальвацияси натижасида юзага келган юқори инфляцион босим таъсирининг секин-аста камайиб бориши ҳисобига рўй берди.\nЖорий йилнинг бошида иқтисодий ривожланишнинг базавий башоратларига мувофиқ, Марказий банк томонидан 2018 йил якуни бўйича инфляция даражаси 11,5-13,5 фоиз оралиғида бўлиши прогноз қилиниб, у қуйидаги шартларга асосланганди:\nасосий ҳамкор савдо давлатларда қулай ташқи иқтисодий шароитларнинг сақланиб қолиши ва макроиқтисодий барқарорликнинг янада мустаҳкамланиб бориши;\nмаъмурий бошқариладиган нарх ва тарифларнинг кескин оширилмаслиги;\nумумлаштирилган давлат бюджети ижросининг мувозанатлилигини таъминлаш;\nиқтисодиётни кредитлаш ҳажмларининг бир маромда ўсиши.\nБугунги кундаги мавжуд жорий ҳолат базавий прогнозлардан фарқли равишда пул-кредит сиёсатининг 2018 йилга мўлжалланган асосий йўналишлари ва чораклик шарҳларида қайд этилган инфляция хатарлари рўёбга чиқаётганлигидан далолат бермоқда. Инфляцион хатарларнинг кучайиши қуйидаги омиллар билан изоҳланади.\nБиринчиси, ташқи омиллар таъсирида сўм алмашув курсининг қадрсизланиши. Ўз навбатида, ушбу девальвацион босим кучайишини асосий ҳамкор савдо давлатлар миллий валюталари кескин қадрсизланиши ҳисобига маҳаллий ишлаб чиқарувчилар рақобатбардошлигининг пасайишига миллий иқтисодиётнинг акс жавоби, деб қараш мумкин. Ҳисоб-китобларга кўра, алмашув курси ўзгаришининг инфляция даражасига йиғма таъсири етти чораккача давом этади ҳамда унинг энг юқори нуқтаси иккинчи ва тўртинчи чораклар оралиғига тўғри келади.\nИккинчиси, кредитлаш ҳажмларининг юқори суръатларда ўсиши натижасида иқтисодиётда истеъмол ва инвестицион талабнинг ошиши. Учинчиси, тартибга солинадиган нархларнинг кутилган даражадан юқорироқ оширилиши, шунингдек, электр энергияси ва табиий газ тарифларининг бозор нархларига мослаштирилишининг прогноз қилинганлиги. Маъмурий тартибга солинадиган нархлар оширилишининг умумий инфляция даражасига таъсири юқори бўлса-да, мазкур нархларнинг эркинлаштирилиши иқтисодиётда тўпланиб қолган таркибий номутаносибликларни бартараф этиш учун зарур чора ҳисобланади. Мазкур жараённи ортга суриш пул-кредит сиёсатининг нархлар барқарорлигини таъминлашдаги самарадорлигини пасайтириб, иқтисодиётдаги таркибий ислоҳотларнинг муваффақиятли амалга оширилишига тўсқинлик қилади.\nТўртинчиси, бюджет харажатларининг режалаштирилган кўрсаткичларидан юқори бўлиши ва умумлаштирилган давлат бюджетининг мувозанатли ижросини таъминлаш бўйича хатарларнинг ортиши. Жорий йилнинг биринчи ярми якунлари бўйича аҳоли ва тадбиркорлик субъектларининг қисқа муддатли инфляция башоратларининг пасайиши билан бир қаторда узоқ муддатли кутилмаларнинг барқарорлашуви қайд этилди.\nАйни пайтда ташқи сектордаги ҳолат ва унинг таъсирида ички бозордаги ўзгаришлар натижасида август ойи якуни бўйича қисқа муддатли кутилмаларнинг июль ойига нисбатан ўсиши кузатилди. Шунингдек, узоқ муддатли инфляция башоратлари жорий йилнинг иккинчи чорагида нисбатан юқори, барқарор бўлган бўлса, июль ойидан бошлаб уларда ҳам ўсиш динамикаси кузатила бошланди. Август ойида миллий валютанинг АҚШ долларига нисбатан алмашув курси бўйича кутилмалар кескин ошди. Бунда агар февраль ойидан бошлаб тахминлар секин-аста пасайиб, йил охиригача алмашув курсининг барқарор бўлиши мўлжалланган бўлса, август ойида девальвацион башоратлар ортиб, йил якуни бўйича сўм қадрсизланишининг кутилиши ошди. Бу, ўз навбатида, келажакда инфляция башоратларининг қўшимча равишда ошишига олиб келиши мумкин.\nЮқорида келтирилган омилларни ҳисобга олган ҳолда жорий йил учун инфляциянинг дастлабки прогноз кўрсаткичлари қайта кўриб чиқилиб, йиллик инфляция прогнози 16-17 фоизгача оширилди. Марказий банкнинг дастлабки ҳисоб-китобларига кўра, шу йил якуни бўйича иқтисодиётда ўсиш суръати 5,0–5,2 фоиз оралиғида бўлади. Иқтисодиётнинг асосий тармоқлари бўйича белгиланган таркибий ислоҳотлар ва давлат корхоналарининг босқичма-босқич барқарор рентабеллик кўрсаткичларига чиқиши келгуси ва ундан кейинги йилларда ЯИМ реал ҳажмининг ўсишига ижобий таъсир кўрсатади.\nАсосий капиталга йўналтирилган инвестициялар, жумладан, ҳукуматнинг инвестицион характерга эга харажатларининг юқори ўсиш суръатлари ҳамда истеъмол талабининг ошиши ташқи омилларнинг иқтисодий ўсишга салбий таъсирини енгиллаштириш имконини беради. Қурилиш, айниқса, уй-жой қурилиши ҳажмларининг ортиши ва инфратузилмани ривожлантириш бўйича лойиҳаларнинг амалга оширилиши ушбу тармоқлар ва уларга тегишли соҳаларда қўшимча иш ўринларини яратишга хизмат қилади.\nШу билан бирга, асосий ҳамкор савдо давлатлардаги иқтисодий ва молиявий барқарорлик ўрта муддатли истиқболда миллий иқтисодиётимиз ривожланишининг муҳим шарти ҳисобланади. Ташқи шароитлар борасида 2018 йилнинг биринчи ярми якунлари бўйича тўлов баланси жорий операциялар ҳисобварағи қолдиғининг -1,1 млрд. АҚШ долларни ташкил этганлигини алоҳида таъкидлаш зарур. Бу, асосан, ускуналар, технологик линиялар, хомашё ва ишлаб чиқаришга мўлжалланган бошқа товарлар импортининг юқори суръатларда ўсиши билан боғлиқ.\nМазкур инвестиция талаби, асосан, хорижий кредит линиялари ва банкларнинг чет эл валютасидаги кредитлари ҳисобига қопланмоқда. Марказий банк ҳисоб-китобларига кўра, ўрта муддатли истиқболда иқтисодиётга йўналтирилаётган катта ҳажмдаги инвестицияларни молиялартиришда ташқи ресурслар улушининг ошиб бориши тўлов балансининг таркибий жиҳатдан ўзгаришига олиб келади.\nАлоҳида таъкидлаш лозимки, жорий йилнинг иккинчи чорагида валюта тушумларининг ортиши монетар олтинни сотиб олиш натижасида вужудга келган қўшимча ликвидликни ўз вақтида стерилизация қилиш борасидаги Марказий банк имкониятларини қисман чеклади. Шу билан бирга, 2018 йилнинг август-сентябрь ойларида бюджет ва бюджетдан ташқари жамғармалар ҳисобварақларидаги маблағлар қолдиқларнинг муайян даражада пасайиши кузатилмоқда, бу эса, ўз навбатида, банк тизимидаги ликвидликнинг ошишига олиб келади. Натижада пул-кредит шароитларининг бироз енгиллашганлиги банклараро пул бозорида (июнда 13,1% ва июлда 12,8 фоиздан августда 10,6 фоизгача)ги ва депозитлар бўйича фоиз ставкаларининг пасайишига таъсир қилди.\nШунингдек, қайта молиялаш ставкаси оширилиши мажбурий резервларни шакллантириш механизми ўзгариши билан биргаликда депозитлар бўйича ижобий реал фоиз ставкаларини таъминлаш орқали сўмдаги жамғармаларнинг жозибадорлиги ҳамда истеъмол ҳажмининг мувозанатли ўсишини қўллаб-қувватлайди ва шу орқали банк тизимидан пул ресурсларини чиқиб кетиш хатарини пасайтиради.\nБанкларда жалб қилинган депозитлар ҳажмининг ошиши ҳисобига эса узоқ муддатли ресурс базасининг кенгайиши мос равишда иқтисодиётни узоқ муддатли инвестицион ресурслар билан таъминлашга хизмат қилади. Банк тизимида ликвидликнинг нисбий профицити мавжуд шароитида қайта молиялаш ставкаси оширилишининг жами кредитлар бўйича ўртача тортилган фоиз ставкаларига кредит канали орқали таъсири чекланган. Бунда миллий валютадаги кредитлар бўйича бозор фоиз ставкаларининг нисбатан юқорилиги кредитларга бўлган талабнинг бир қисми хорижий валютадаги кредитлар ҳисобига қондирилишига олиб келиб, ички валюта бозоридаги талаб ва таклиф даражасига билвосита таъсир қилади.\nҚолаверса, қабул қилинган қарорлар таъсирчанлигини ошириш мақсадида Марказий банк томонидан қўшимча стерилизация воситаларини фаоллаштириш ҳамда давлат қимматли қоғозларини муомалага чиқариш бўйича Молия вазирлиги билан ҳамкорлик қилиш бўйича чоралар кўрилади. Қайта молиялаш ставкасининг оширилиши, биринчи навбатда, инфляция кутилмаларининг ошиши ва ташқи инфляцион омилларнинг кучайиши билан боғлиқ хатарларни минималлаштиришга қаратилган. Бунда қайта молиялаштириш ставкасининг оширилиши тўғрисидаги қарор иқтисодий ўсиш суръатларига сезиларли таъсир кўрсатмаслиги, биринчидан, ажратилаётган кредит қўйилмаларининг қарийб ярми давлат дастурлари доирасида бериладиган кредитлар ҳиссасига тўғри келиши, иккинчидан, жорий йилнинг 1 октябридан бошлаб амалга киритиладиган банкларнинг мажбурий резервлари бўйича янги тартиб ва нормалар депозитлар бўйича ставкалар ошган ҳолатда ҳам кредитлар бўйича фоиз ставкаларини ошириш заруратини камайтириб, банкларга фоиз юкламасини пасайтириш имконини бериши билан изоҳланади.\nУмуман, Марказий банк доимий равишда инфляция хатарларини жиддий кузатиб бориб, олинаётган маълумотлар таҳлилига асосланган босқичма-босқич ёндашувдан фойдаланади. Бундан кейин ҳам ички нархлар ўсишига монетар омиллар таъсирини пасайтирувчи шароитларни таъминлаш мақсадида пул-кредит сиёсатининг барча воситаларини қўллашни давом эттиради.\nЯқинда пойтахтимиздаги Миллий матбуот марказида Марказий банк томонидан “Кредит ва унинг турлари, лойиҳаларни молиялаштириш жараёнлари, фоиз ставкалари, ҳукумат дастурлари ижроси” мавзусига бағишлаб ташкил этилган матбуот анжунида юқоридагилар хусусида сўз юритилиб, мутасаддилар журналистларнинг саволларига батафсил жавоб қайтаришди.


Пол Скоулз "МЮ"нинг ван Гаал билан муваффақият қозонишига шубҳа билан қарамоқда\n17:09 / 22.11.2015\n"Манчестер Юнайтед" жамоасининг собиқ ярим ҳимоячиси Пол Скоулз "қизил иблислар"нинг мавсумда совринлар қўлга киритишига ишонч билдирмаяпти.\nУ голландиялик мутахассис Луи ван Гаал ўзидан кутилган натижаларни кўрсата олмаётганини таъкидлаб ўтган.\n"Мен "Манчестер Юнайтед"нинг яхши ҳолатда эканига ишонмайман. Жамоа ван Гаал билан АПЛ чемпионлигини қўлга кирита олмаса керак. Фақатгина "Арсенал" ва "Манчестер Сити" бирданига кучсизланса (жароҳатлар ва бошқа муаммолар - кун.уз изоҳи), "МЮ" юқорида қолиш учун имконият пайдо бўлиши мумкин.\nЖамоа жуда кам гол урмоқда. Уэйн Руни ўзи тўп қидириб юради, унга аввалги пайтлардагидек тўпни аниқ етказиб бера олишмаётгани учун унинг натижалари ёмонлашган. Ярим ҳимоя чизиғининг ҳолати қониқарли эмас", дейди Скоулз.\nҚайд этиш керакки, Скоулз "МЮ"нинг ҳозирги мураббийини ўқтин-ўқтин танқид қилмоқда.\nУнинг танқидларига бироз олдинроқ, ван Гаал жавоб берган, жамоани "бутун бир армиядан иборат мураббийлар бошқараётгани, ўзига иш қолдиришмаётгани" ҳақида айтиб ўтганди.\nМаълумот учун, 21 ноябрь куни "МЮ" "Уотфорд"га қарши кечган сафар ўйинида 2:1 ҳисобида ғалаба қилди ва айни пайтда жамоа 13 ўйиндан кейин 27 очко тўплаган ҳолда иккинчи ўринда жойлашган.


Нега Россия олтин сотиб олишга зўр беряпти? » Ўзбекистон янгиликлари – Zamin.uz\nРоссия 2019 йилнинг биринчи чорагида рекорд миқдорда олтин сотиб олди. Бу ҳаммадан кўп «BullionVault» халқаро брокерлик компаниясининг тадқиқот бўлими раҳбари Адриан Эшни таажжубга солдики, у «Daily Express» газетасига интервьюсида буни алоҳида таъкидлаб ўтди.\nДемак, нашр ёзишича, руслар 2019 йилнинг илк чорагида олтин захирасини 145,5 тоннага етказишди, биласизми бу қанча? Ўтган 2018 йил биринчи чорагидагидан 68 фоизга кўп!\n«РИА Новости» Жаҳон олтин кенгаши (World Gold Council, WGC)га асосланиб хабар тарқатишича, Москва 2019 йилнинг илк уч ойида 55,3 тонна олтин харид қилди, ресурснинг умумий ҳажми 2 168 тоннага етди.\n«Daily Express» ёзадики, Москва олтин-валюта захирасини йиғиш бараварида Америка қимматли қоғозларига қўйилмаларни камайтирмоқда, АҚШ долларига қарамликни пасайтиришга уринмоқда. Эҳтимолки, Россия бўлғуси жаҳон иқтисодий инқирозидан ҳимояланиш пайида.\n«Йирик миқдордаги олтин ҳукуматлар ёки марказий банклар томонидан сотиб олиниши камдан-кам ҳолатларда бутун дунёда тинчлик ва ҳамкорлик учун яхшилик аломати бўлади», — деди Адриан Эш.\nРоссия олтин-валюта захиралари кўплигига кўра бешинчи ўринга кўтарилди, сариқ металл унинг жами валюта захиралари 20 фоизини ҳам ташкил этмайди. Бироқ Россия шу суръати билан Франция ва Италияни тез орада ортда қолдириши ҳеч гап эмас.\n«Олтин қоида бор: олтин кимда бўлса, ҳокимият ҳам шунда», — газета Адриан Эшдан ана шу иқтибосни келтирди.\nБироқ етакчи учлик бутунлай бошқа масала. «Daily Express» АҚШни дунёдаги энг олтинга бой давлат дея таърифлади. Россия унга етиш учун яна 20 йил тинмай бозордаги ҳамма олтинларни сотиб олиши лозим бўлади.\nЯнгиликлар » Дунё » Нега Россия олтин сотиб олишга зўр беряпти?\n06:35 Ўзбекистон олтин сотиш бўйича дунё етакчисига айланди\n19:47 Ўзбекистон олтин заҳиралари кўлами бўйича дунёда нечанчи ўринни эгаллади?\n00:12 Мўғулистон марказий банки халқдан жами 8,3 тонна соф олтин сотиб олди…\n05:20 Россия олтин захиралари энг максимал суръатлар билан ошмоқда\n15:50 Want China Times: Хитой АҚШ долларини қадрсизлантиришга тайёрланмоқда


Материалы за 18.11.2016 » Бой бўлишни истаганлар учун\nБой оилалар ТОП-10\nМарҳум Таиланд қироли Рама IX (ҳақиқий исми - Пумипон Адульядет) нафақат мамлакат, балки ўз сулоласини ҳам бошқарган. Оиланинг молиявий аҳволи - 30 миллиард долларга баҳоланади. Молиявий бошқарув Раманинг тасарруфида бўлган, лекин сулола аъзолари бундан шикоят қилишмаган, зеро уларнинг пулга муҳтожлиги йўқ. Рама - ижодий шахс бўлган: Қироллик оркестри ижро этувчи симфониялар ва жаз пьесалари муаллифи, саксафонда жуда яхши ўйнаган. Шунингдек у қобилиятли рассом ҳамда яхта пойгалари ишқибози бўлган. Бундан ташқари, Рама Таиланд қишлоқ хўжалиги ривожи ва янги технологияларни татбиқ қилишга фаол ҳисса қўшган.\nФастфуд сотиб, ҳозирда тилла Bentley ҳайдаётган 19 ёшли тадбиркор йигит\nСаутгемптонлик Роберт Мфун 16 ёшга тўлганида, дарҳол иккита ерга ишлашга боради — «Макдоналдс» ва молия компаниясининг харидорлар учун маҳсулотларни етказиб бериш хизматига. Шу билан бирга, у ўқишини ҳам давом эттирди. Трейдинг (савдо) асосини ўргангач, йигит ҳам бу соҳада ўзини синаб кўришга қарор қилди. Бироқ фастфуд сотишда давом этди.\nРоберт битирув имтиҳонларини AAB баҳога топширганида, аллақачон миллионерга айланиб, Bentley ҳайдар эди. У пайти бигмаклар сотишни ҳам эндигина тўхтатган эди.\n«Мен югурдак бўлиб ишлаб юрган кезларим, ёнимда яхши ўқимишли инсонлар бўлгани боис, кўп нарсани ўргандим. Шундан сўнг, уйда кўплаб масалаларни ҳал этишга одатландим. Бу қисмли машғулотга айланган иш эди. Бироқ мен барча қилаётган ишимдан нимадир ўрганишга ҳаракат қиламан», — дейди Роберт.


Бир оиланинг 5 аъзоси ва 4 нафар талаба қиз газдан заҳарланди | EFFECT.UZ\nБир оиланинг 5 аъзоси ва 4 нафар талаба қиз газдан заҳарланди\n. 14:10 | 22.11.2020\nҚорақалпоғистоннинг Нукус шаҳри ва Тошкент вилоятининг Янгийўл туманида ис газидан заҳарланиш ҳолатлари қайд этилди. Бу ҳақда Бош прокуратура матбуот хизмати хабар бермоқда.\nМаълум бўлишича, 20 ноябрь куни Қорақалпоғистон марказидаги кўп қаватли уйларнинг бирида ижарада яшаб келаётган Нукус давлат педагогика институтининг талабаси бўлган тўрт нафар қиз хонадонда ўрнатилган иситиш қозонхонаси қувуридан сизиб чиққан ис газидан заҳарланган.\nХудди шу куни Янгийўл тумани «Қовунчи» маҳалла фуқаролари йиғини ҳудудида истиқомат қилувчи бир оиланинг беш нафар аъзоси (ота-она, уч нафар вояга етмаган фарзанд) ҳам яшаб келган уйнинг ошхонасида ис газидан заҳарлангани айтилмоқда.\nЗаҳарланганларнинг барчаси шифохонага ётқизилган. Вафот этганлар ҳақида маълумот йўқ. Хабарда айтилишича, ҳар икки ҳолат бўйича (маҳаллий прокуратура органлари томонидан) терговга қадар текширув ҳаракатлари олиб борилмоқда.\nАндижонда фуқаролардан 3800 доллар йиғиб беришни талаб қилган ЭТК ходими ушланди\nСирдарёда 5 та мактаб директорлари ёппасига ишдан олинди


00:00 / 23.12.2011 | eski savollar | 1687\nАссалому алайкум ҳурматли Шайх Ҳазратлари.Аллоҳ сизга икки дунёда ҳам авф ва офиятни берсин!Бизни мазҳабда саҳв саждаси саломдан кейин қилиниши ҳақида ўқидим. Лекин саломгача ташаҳҳуд, саловот ва дуо борку. Ҳазрат намозида саждаи саҳв вожиб бўлган киши охирги қаъдада ўтирганда ташаҳҳуд, саловот ва дуони ўқиб бўлиб салом бериб, саҳв саждасини қилиб, кейин икки томонга салом бериб намозини тугатадими? ёки айтаётганим хато бўлса, тўғрисини ўргатинг илтимос.Жавобингиз учун раҳмат.\n- Агар намозхон рукнни олдинга ёки орқага сурса ёхуд такрор қилса ёки вожибни ўзгартирса ёки унутиб тарк қилса, бир саломдан кейин икки сажда, ташаҳҳуд ва салом вожиб бўлади. Саждаи саҳвнинг вожиблигига далил:Абу Ҳурайра розияллоҳу анҳудан ривоят қилинади: «Пайғамбар соллаллоҳу алайҳи васаллам: «Бирортангиз туриб намоз ўқий бошласа, албатта, шайтон келиб уни адаштира бошлайди, ҳаттоки, у қанча намоз ўқиганини билмай қолади. Бирингиз қачон шундоқ ҳолни топса, ўтирган ҳолида икки марта сажда қилсин», – дедилар». Бешовлари ривоят қилишган. Саждаи саҳвнинг саломдан кейин бўлишига далил:Абдуллоҳ розияллоҳу анҳудан ривоят қилинади: «Расулуллоҳ соллаллоҳу алайҳи васаллам Пешинни беш ракъат ўқидилар. Бас, у зотга: «Намозда зиёда бўлдими?» – дейилди. «Нима учун?» – дедилар. «Беш ракъат ўқидингиз»,– деди. Ул зот салом берганларидан кейин икки саҳв саждасини қилдилар».Бешовлари ривоят қилишган.\nСаждадан кейин қўлнинг ҳолати\nЭҳтиёт пешин намози\nЭнг чиройли намоз